cyanic-selkie/wikianc huggingface dataset:
চে গোৱেৰা
বৌদ্ধিক আৰু সাহিত্যিক অনুৰাগ
গোৱেৰাই দেউতাকৰ পৰা দবা খেলিবলৈ শিকিছিল আৰু ১২ বছৰ বয়সত স্থানীয় প্ৰতিযোগিতাবোৰত অংশগ্ৰহণ কৰিব পৰা হৈছিল। বয়ঃসন্ধিৰ সময়ত আৰু ওৰেটো জীৱনেই তেওঁ কবিতাৰ প্ৰতি আকৰ্ষণ অনুভৱ কৰিছিল। তেওঁ বিশেষকৈ পাবলো নেৰুদা,জন কিটছ্, এণ্টনিঅ' মাছাড', ৱাল্ট হুইটমেন আদি কবিসকলৰ কবিতা পঢ়িছিল। তেওঁ ৰুডিয়াৰ্ড কিপলিঙৰ "ইফ্" কবিতাটো অন্তঃকৰণেৰে আবৃত্তি কৰিব পাৰিছিল। তেওঁলোকৰ ঘৰত তিনিহাজাৰতকৈও অধিকসংখ্যক কিতাপ আছিল, যিবোৰ কিতাপে গোৱেৰাক এজন উৎসাহী আৰু উদ্যমী পাঠক হ'বলৈ প্ৰেৰণা যোগাইছিল। কাৰ্ল মাৰ্ক্স, উইলিয়াম ফ'কনাৰ, আণ্ড্ৰে গাইড, এমিলিঅ' ছালগাৰি আৰু জুল ভাৰ্ণৰ কিতাপ তাৰ ভিতৰত উল্লেখনীয়। ইয়াৰ উপৰিও তেওঁ জৱাহৰলাল নেহৰু, ফ্ৰান্‌জ কাফ্‌কা, এলবাৰ্ট ক্যামু, ভ্লাডিমিৰ পুটিন, জাঁ পল ছাট্ৰে, এনাটল ফ্ৰান্স, ফ্ৰেডেৰিখ এঞ্জেলছ্, এইচ্ছ. জি. ৱেলছ আৰু ৰবাৰ্ট ফ্ৰ'ষ্টৰ কিতাপো পঢ়িছিল। বয়স বাঢ়ি অহাৰ লগে-লগে তেওঁৰ অধ্যয়নপিপাসু মনটোক লেটিন আমেৰিকাৰ লেখকসকলৰ সৃষ্টিৰাজীয়েও আকৰ্ষিত কৰিছিল।
মটৰ-চাইকেল যাত্ৰা
১৯৪৮ চনত গোৱেৰাই বোৱেনছ এয়াৰছ্ বিশ্ববিদ্যালয়ত চিকিৎসা-বিজ্ঞান পঢ়িবলৈ নামভৰ্তি কৰে। গোৱেৰাৰ পৃথিৱী অন্বেষণ কৰাৰ ক্ষুধাই ("hunger to explore the world") তেওঁৰ বিদ্যায়তনিক দিশৰ পৰা আঁতৰাই নি দুটা দীৰ্ঘকালীন যাত্ৰাত মনোনিৱেশ কৰোৱায়, যি দুটা যাত্ৰাই তেওঁক লেটিন আমেৰিকাৰ অৰ্থনৈতিক দিশৰ সমসাময়িক ৰূপটো দেখুৱাই দিয়ে। তেওঁৰ প্ৰথমটো যাত্ৰা আছিল ৪,৫০০ কিলোমিটাৰ দৈৰ্ঘ্যৰ। অকলশৰীয়াকৈ কৰা সেই যাত্ৰাটো হৈছিল ১৯৫০ চনত য'ত তেওঁ উত্তৰ আৰ্জেণ্টিনাৰ গ্ৰামীণ প্ৰদেশবোৰ ভ্ৰমণ কৰিছিল। যাত্ৰাটো সম্পন্ন কৰা এখন বাইচাইকেলত এটা সৰু ইঞ্জিন সংস্থাপিত কৰি লৈছিল। ইয়াৰ পিছৰটো যাত্ৰা গোৱেৰাই সম্পন্ন কৰিছিল তেওঁৰ বন্ধু এলবাৰ্ট' গ্ৰেনাড'ৰ লগত। ১৯৫১ চনত আৰম্ভ কৰা সেইটো এক নমহীয়া যাত্ৰা আছিল য'ত তেওঁলোকে ৮,০০০ কিলোমিটাৰৰ দৈৰ্ঘ্য অতিক্ৰম কৰিছিল। সেই যাত্ৰাটোৱে দক্ষিণ আমেৰিকাক একাংশ সামৰি লৈছিল। যাত্ৰাটো কৰিবৰ বাবে তেওঁ এবছৰৰ বাবে অধ্যয়নৰ পৰা বিৰতি লৈছিল, সৰ্বশেষ কাম হিচাপে তেওঁলোকে পেৰুৰ আমাজান নদীৰ ওপৰত থকা লেপাৰ কলনিত কিছু স্বেচ্ছামূলক কৰ্মত আত্মনিয়োগ কৰিছিল।
১৯৫৩ চনত তেওঁ চিকিৎসকৰ ডিগ্ৰীটো গ্ৰহণ কৰে।
কিউবাৰ বিপ্লৱ আৰু বিদ্ৰোহ
১৯৫৪ চনত গোৱেৰা মেক্সিকোলৈ ৰাওনা হয় আৰু তাৰ পিছৰ বছৰতেই তেওঁ কিউবাৰ বিপ্লৱী নেতা ফিডেল কাষ্ট্ৰ'ক লগ পায়। ১৯৫৫ চনত তেওঁ বিবাহপাশত আৱদ্ধ হয়। গোৱেৰাই কাষ্ট্ৰ'ৰ ২৬ জুলাইৰ আন্দোলনত যোগদান কৰে আৰু কিউবাৰ একনায়কত্ববাদী শাসক বাটিষ্টাৰ বিৰুদ্ধে গেৰিলা যুদ্ধৰ জৰিয়তে তীব্ৰ প্ৰতিবাদ সাব্যস্ত কৰে।
কাষ্ট্ৰ'ৱে ১৯৫৯ চনত বাটিষ্টাক ক্ষমতাচ্যুত কৰিবলৈ সক্ষম হয় আৰু কিউবাৰ ক্ষমতা নিজৰ হাতলৈ আনে। ১৯৫৯ চনৰ পৰা ১৯৬১ চনলৈকে গোৱেৰা নেশ্যনেল বেংক আৱ কিউবাৰ সঞ্চালক হিচাপে কাৰ্যনিৰ্বাহ কৰে আৰু তাৰপিছত উদ্যোগৰ মন্ত্ৰী হিচাপে নিজৰ দায়িত্ব পালন কৰে। এই স্থানত থাকিয়েই কিউবাৰ ৰাষ্ট্ৰদূত হিচাপে তেওঁ পৃথিৱীৰ বিভিন্ন ঠাই ভ্ৰমণ কৰে।
ছ'ভিয়েট সংঘৰ লগত সন্মিলিত হ'বৰ বাবে কাষ্ট্ৰ'লৈ তেওঁ বিভিন্ন দিহা আগবঢ়ায়। কিন্তু আমেৰিকাৰ কিছুমান ঔদ্যোগিক নীতি আৰু কিছুমান অসফল সংস্কাৰৰ বাবে কিউবাৰ অৰ্থনীতি ক্ষতিগ্ৰস্ত হয়। এই দুৰ্যোগপূৰ্ণ সময়তে গোৱেৰা আৰু কিউবাৰ নেতাসকলৰ মাজত ক্ৰমাৎ এক পাৰ্থক্য আহি পৰে। ১৯৬৫ চনত কাষ্ট্ৰ'ৱে গোৱেৰাই কিউবা ত্যাগ কৰি যোৱা বুলি ঘোষণা কৰে।
কংগো, বলিভিয়া আৰু মৃত্যু
১৯৬৫ চনত যেতিয়া কিউবাৰ অৰ্থনীতি বিপন্ন হয়, তেতিয়া তেওঁ বিশ্বৰ বিভিন্ন ঠাইত নিজৰ বৈপ্লৱিক আদৰ্শ প্ৰচাৰ কৰিবলৈ প্ৰয়াস কৰে। তেওঁ প্ৰথমতে কংগোলৈ যায় আৰু তাত গৈ গেৰিলা যুদ্ধশৈলীৰ প্ৰশিক্ষণ দিয়ে আৰু বিপ্লৱৰ সূচনা কৰিবলৈ চেষ্টা কৰে কিন্তু সেই প্ৰচেষ্টা ব্যৰ্থ হোৱাত তেওঁ পৰৱৰ্তী বছৰ কংগো ত্যাগ কৰে। ১৯৬৬ চনত গোৱেৰা বলিভিয়ালৈ যায় আৰু লগত লৈ যায় কিছু বিদ্ৰোহী। সেই যাত্ৰাৰো উদ্দেশ্য আছিল বিপ্লৱৰ সূচনা কৰা। কিন্তু তেওঁক বলিভিয়ান আৰ্মীয়ে আটক কৰে আৰু ১৯৬৭ চনত বলিভিয়াৰ লা হিগোৱেৰা গাঁৱত তেওঁক প্ৰাণদণ্ড দিয়া হয়। তেওঁৰ দেহটো এক অজ্ঞাত স্থানত সমাধিস্থ কৰা হয়।
মৃত্যুৰ পিছত গোৱেৰা এক বিশ্ববিশ্ৰুত ৰাজনৈতিক ব্যক্তিত্বলৈ পৰিণত হয়। বিপ্লৱ, বিদ্ৰোহ আৰু সমাজবাদৰ প্ৰসংগ ওলালেই তেওঁৰ নাম উচ্চাৰিত হয়। গোৱেৰাৰ জীৱনক লৈ এখন ছবিও নিৰ্মাণ কৰা হয়। সেইখনৰ নাম আছিল "দ্য মটৰচাইকেল ডায়েৰিছ।" ২০০৪ চনত ছবিখনে মুক্তি লভিছিল। তেওঁৰ জীৱন আৰু আদৰ্শক সুঁৱৰি এতিয়াও বহুতো গ্ৰন্থ, সাহিত্য ৰচনা হৈ আছে।
তথ্যসূত্ৰ
শ্ৰেণী:আৰ্জেণ্টিনাৰ ব্যক্তি শ্ৰেণী:চিকিৎসাবিদ শ্ৰেণী:বিপ্লৱী
ভাৰতীয় ক্ৰান্তি দল
ইতিহাস
ভাৰতীয় জাতীয় কংগ্ৰেছৰ দলীয় কাম-কাজক লৈ দীৰ্ঘদিন ধৰি অসন্তুষ্ট হৈ পৰা চৰণ সিঙে ১৯৬৭ চনত উত্তৰ প্ৰদেশৰ ১৭জন বিধায়কৰ সৈতে কংগ্ৰেছ দল ত্যাগ কৰে আৰু ভাৰতীয় জনসংঘ আৰু সমাজবাদী পাৰ্টি সমূহৰ সৈতে লগ হৈ সংযুক্ত বিধায়ক দল নামেৰে মৰ্চা গঠন কৰে। সংযুক্ত বিধায়ক দলে চৰণ সিঙৰ মুখ্যমন্ত্ৰিত্বত উত্তৰ প্ৰদেশত প্ৰথম অ-কংগ্ৰেছী চৰকাৰ গঠন কৰে। কিন্তু মৰ্চাৰ অংশীদাৰ সমাজবাদী পাৰ্টিয়ে সমৰ্থন উঠাই লোৱাত দহমাহ পিছতে সিঙৰ চৰকাৰ ভাঙি যায়। ১৯৬৭ চনৰ মে' মাহত বিহাৰ, উৰিষ্যা, পশ্চিমবংগ আৰু উৰিষ্যাৰ কংগ্ৰেছী-ত্যাগী নেতাসকলৰ সহযোগত ভাৰতীয় ক্ৰান্তি দল গঠন কৰে। ১৯৬৮ চনত জন কংগ্ৰেছে ভাৰতীয় ক্ৰান্তি দলৰ সৈতে চামিল হয়। ১৯৬৯ চনৰ এপ্ৰিলত চৰণ সিঙে দলৰ সভাপতিৰ দায়িত্বভাৰ গ্ৰহণ কৰে।
চৰণ সিঙৰ পিছত উত্তৰ প্ৰদেশৰ মুখ্যমন্ত্ৰী হয় চন্দ্ৰভানু গুপ্তা। কিন্তু চন্দ্ৰভানুৰ চৰকাৰো ভাঙি যোৱাত ১৯৬৯ চনত উত্তৰ প্ৰদেশত বিধানসভাৰ নিৰ্বাচন ঘোষণা কৰা হয়। এই নিৰ্বাচনত ২১১খন আসন লাভ কৰি ভাৰতীয় জাতীয় কংগ্ৰেছে প্ৰথম স্থানত থাকে। ৯৮খন আসনেৰে দ্বিতীয় স্থানত থাকে ভাৰতীয় ক্ৰান্তি দলে। কংগ্ৰেছে সমুদায় ভোটৰ ৩৩.৬৯% পোৱাৰ বিপৰীতে বি.কে.ডি.য়ে পাইছিল ২১.২৯%। ১৯৭১ৰ ভাৰতৰ সাধাৰণ নিৰ্বাচনত বি.কে.ডি.য়ে দেশৰ ভিতৰত মাত্ৰ ১খনহে লোকসভা আসনত জয়লাভ কৰিবলৈ সক্ষম হয়। ১৯৭৪ চনৰ ২৯ আগষ্টত ইন্দিৰা গান্ধী নেতৃত্বাধীন কংগ্ৰেছৰ বিৰুদ্ধে এক ৰাষ্ট্ৰীয় বিকল্প সৃষ্টি কৰিবলৈ বহুকেইটা ৰাজনৈতিক দল লগ লগাই ভাৰতীয় লোক দল নামেৰে এটা নতুন দল গঠন কৰা হয়। ভাৰতীয় ক্ৰান্তি দলো এই নতুন দলত চামিল হৈ যায়।
থাইলেণ্ড
তথ্য সংগ্ৰহ
শ্ৰেণী:এছিয়াৰ দেশ শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
কৰ্দ্দৈ
কৰ্দ্দৈ (Carambola) ইয়াৰ বৈজ্ঞানিক নাম হ'ল Averrhoa Carambola ৷ ইয়াক ইংৰাজীত পাঁচকোণীয়া (star)ফল বুলিও কোৱা হয়৷ এই ফল কেঁচাতে টেঙা আৰু পকিলে কিছু মিঠা হয়৷ <ref name="গ্ৰন্থ ১"
খাদ্যপ্ৰাণ
শৰ্কৰা আৰু খনিজ পদাৰ্থৰ ভিতৰত - কেলচিয়াম,মেগনেছিয়াম আৰু ফছফৰাছ থাকে৷ ইয়াত Oxalic acid থাকে,গতিকে বেছিকৈ খালে বৃক্কৰ পাথৰ (kidney) হোৱাৰ সম্ভাৱনা বঢ়াই দিয়ে৷ ইয়াত প্ৰচুৰ পৰিমাণে 'গ' খাদ্যপ্ৰাণ থাকে৷ কৰ্দ্দৈৰ বাকলিৰ সেউজীয়া ৰং হ'ল এবিধ Pigment ,যি যকৃতৰ বাবে ভাল৷ গতিকে কৰ্দ্দৈ বাকলিৰ সৈতে খাব লাগে৷
আকাৰ
কৰ্দ্দৈ এবিধ পাঁচকোনীয়া ৰসাল ফল৷ এই ফলৰ গছজোপা জোপোহা আৰু পাতবিলাক সৰু সৰু সেউজীয়া ৰঙৰ৷ ফুলবিলাক সৰু আৰু গোলাপী ৰঙৰ৷ এই ফল কেঁচাতে সেউজীয়া ৰঙৰ আৰু পকিলে হালধীয়া বৰণৰ হয়৷
বাহ্যিক সংযোগ
শ্ৰেণী:গুল্ম শ্ৰেণী:ফল
জাহানাৰা বেগম
পাটশাহ বেগম
মমতাজ মহলৰ ১৬৩১ চনত মৃত্যু হোৱাৰ পিছত, মাত্ৰ সোতৰ বছৰ বয়সত জাহানাৰাই মাকে এৰি থৈ যোৱা পাটশাহ বেগমৰ অৰ্থাৎ মোগল সাম্ৰাজ্যৰ ‘প্ৰথম নাৰী’ৰ আসনত উপবিষ্ট হৈছিল। যদিও সম্ৰাট শাহ জাহানৰ আৰু তিনিগৰাকী পত্নী আছিল, সকলোকে চেৰাই সম্ৰাটৰ আটাইতকৈ মৰমৰ জীয়ৰী জাহানাৰাই পাটশাহ বেগম হৈছিল। দেউতাকৰ শাসনকালত ৰাজনৈতিক বিষয়ত তেওঁ আটাইতকৈ প্ৰভাৱ বিস্তাৰ কৰিবলৈ সক্ষম হৈছিল আৰু সেই সময়ৰ মোগল সাম্ৰাজ্যৰ আটাইতকৈ "ক্ষমতাশালী মহিলা" বুলি পৰিগণিত হৈছিল।
জাহানাৰা আছিল শাহ জাহানে মোগল সাম্ৰাজ্যৰ উত্তৰাধিকাৰ হিচাপে বিচৰা দাৰা চিকোৰ উগ্ৰ সমৰ্থক। ১৬৫৭ চনত শাহ জাহান অসুখত পৰাত মোগল সাম্ৰাজ্যৰ উত্তৰাধিকাৰক লৈ কন্দল হওঁতে তেওঁ দাৰা চিকোৰ পক্ষ লৈছিল আৰু অৱশেষত যেতিয়া ঔৰংজেৱে দেউতাকক শাহ জাহানক আগ্ৰা দুৰ্গত বন্দী কৰি থৈ নিজে সম্ৰাট হ’ল, তেতিয়া জাহানাৰাই শাহ জাহানক লগ কৰিবলৈ আগ্ৰা দুৰ্গলৈ গৈছিল। দেউতাকৰ প্ৰতি সমৰ্পিত প্ৰাণ জাহানাৰাই ১৬৬৬ চনত দেউতাকৰ মৃ্ত্যু হোৱালৈকে যতন লৈছিল। পিছলৈ ঔৰংজেৱৰ সৈতে তেওঁৰ সম্পৰ্ক মধুৰ হৈছিল আৰু ইতিমধ্যে ভনীয়েক ৰোচনাৰা বেগমে উপবিষ্ট হোৱা মোগল সাম্ৰাজ্যৰ প্ৰথম নাৰী পাটশাহ বেগমৰ আসনত তেওঁ পুনৰ বহিছিল। জাহানাৰা অবিবাহিত আছিল আৰু ঔৰংজেৱৰ শাসন কালতে তেওঁৰ মৃত্যু হৈছিল।
চুফীবাদৰ সৈতে সম্পৰ্ক
জাহানাৰৰ মতে ভায়েক দাৰা আৰু তেৱেঁ টাইমূৰ বংশৰৰ একমাত্ৰ চুফীবাদৰ অনুগামী। যদিও ঔৰংজেৱেও চুফীবাদৰ এজন অনুগামীৰূপে প্ৰশিক্ষিত আছিল। চুফী সাহিত্যৰ পৃষ্ঠপোষক ৰূপে জাহানানাৰ বহুতো ধ্ৰুপদী সাহিত্যৰ অনুবাদ আৰু টীকা-ভাষ্য ৰচনা কৰাইছিল।
তথ্য উৎস
শ্ৰেণী:ভাৰতীয় ৰাজকুমাৰী শ্ৰেণী:মোগল সাম্ৰাজ্য
মিনতি হাজৰিকা
মিনতি হাজৰিকা (Minati Hazarika) হৈছে এগৰাকী অসমীয়া কবি, ঔপন্যাসিক, প্ৰবন্ধকাৰ।
জন্ম আৰু বংশৰ পৰিচয়
১৯৩৯চনৰ ৩১ জুলাইত যোৰহাট নগৰত মিনতি হাজৰিকাৰ জন্ম হয়। তেওঁৰ পিতৃৰ নাম ৰাধানাথ হাজৰিকা।
শিক্ষা
যোৰহাট দেৱীচৰণ বৰুৱা ছোৱালী মহাবিদ্যালয়ৰ প্ৰথম দলৰ ছাত্ৰী। তেওঁ ১৯৬১ চনত অসমীয়া বিষয়ত এম-এ পৰীক্ষাত উত্তীৰ্ণ হয় আৰু পৰৱৰ্তী স্ময়ত বি-টি পৰীক্ষাতো উত্তীৰ্ণ হয়শাজৰিকাই ১৯৯০ চনত "অসম মধ্যযুগৰ চৰিত পুথিৰ এটি অধ্যয়ন" শিতানত গৱেষণা কৰি পি-এইচ-ডি ডিগ্ৰি লাভ কৰে।
চাকৰি জীৱন
যোৰহাটৰ দেৱীচৰণ বৰুৱা ছাত্ৰী মহাবিদ্যালয়ত তেওঁ ১৯৬২ চনত প্ৰৱক্তা ৰূপে চাকৰি জীৱন আৰম্ভ কৰে আৰু ১৯৯৯ চনত অৱসৰ গ্ৰহণ কৰে।
শান্তনু তামূলী
জন্ম আৰু বংশ পৰিচয়
শান্তনু তামূলীৰ জন্ম হয় ১৯৪৮ চনৰ ১ মাৰ্চ তাৰিখে গোলাঘাট নগৰৰ কাষৰ বেঙেনাখোৱা অঞ্চলত। দেউতাকৰ নাম ডিম্বেশ্বৰ তামূলী আৰু মাতৃৰ নাম ডালিমী তামূলী। তেখেতৰ দেউতাকৰ চাকৰিসূত্ৰে বেঙেনাখোৱাৰ পৰা বৰকাঠনি চাহ বাগিচালৈ পৰিয়ালবৰ্গৰ সৈতে উঠি আহে। তেখেতৰ বাল্যকালটো বৰকাঠনি চাহবাগিচা আৰু কোৱাৰ্টাৰত পাৰ হৈছিল।
শিক্ষা জীৱন
বৰকাঠনি চাহবাগিচাত থকা প্ৰাথমিক বিদ্যালয়খনতে তেখেতৰ স্কুলীয়া শিক্ষাৰ শুভাৰম্ভ ঘটে। সেই বিদ্যালয়খনৰ পৰা তৃতীয় শ্ৰেণী উত্তীৰ্ণ হোৱাৰ পিছত তেখেতে ১৯৫৭ চনত ঢেকীয়াল চৰকাৰী সাহায্যপ্ৰাপ্ত হাইস্কুলত নামভৰ্তি কৰে আৰু সেই স্কুলখনৰ পৰাই দশম শ্ৰেণী উত্তীৰ্ণ হয়। তেখেতে বিজ্ঞান শাখাত গুৱাহাটী বিশ্ববিদ্যালয়ৰ পৰা ডিষ্টিংচনসহ স্নাতক ডিগ্ৰী লাভ কৰিছিল ১৯৬৮ চনত। তাৰপিছত গুৱাহাটী বিশ্ববিদ্যালয়ৰ পৰা ভূ-তত্ত্ব বিষয়ত এম. এছ. ছি. (M. Sc.) প্ৰথম বিভাগত উত্তীৰ্ণ হয় ১৯৭০ চনত। ২০০০ চনত গুৱাহাটী বিশ্ববিদ্যালয়ৰ পৰা ৰিচাৰ্ছ এণ্ড ডেভেলপমেণ্ট মেনেজমেণ্ট (R&D Management) বিষয়ত ডক্টৰেট ডিগ্ৰী লাভ কৰে। ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়ৰ পৰা ২০০৪ চনত Journalism & Mass Communication বিষয়ত PGT J.M.C ডিগ্ৰী লাভ কৰে।
কৰ্মজীৱন
শান্তনু তামূলীয়ে ১৯৭৫ চনত Regional Research Laboratory, Jorhat, CSIRত Senior Scientist Asst. পদত যোগদান কৰে। ২০০৮ চনত সেই চাকৰিৰ পৰা Scientist 'G' হিচাপে অৱসৰ গ্ৰহণ কৰে। তেখেতে শিশু সাহিত্যৰ উন্নতিৰ হকে যথেষ্ট কাম কৰি আহিছে। তেখেতে দুখন শিশু আলোচনী ক্ৰমে মৌচাক আৰু নতুন আৱিষ্কাৰৰ সম্পাদনা কৰাৰ লগতে হেৰিটেজ আছাম নামৰ এটা স্বেচ্ছাসেৱী অনুষ্ঠানৰ লগত থাকি 'অসম গ্ৰন্থ মহোৎসৱ' নামেৰে যোৰহাট জিলাত দুবছৰৰ মূৰে মূৰে ৰাষ্ট্ৰীয় পৰ্যায়ৰ গ্ৰন্থ মহোৎসৱ অনুষ্ঠিত কৰি আহিছে। তদুপৰি অসমৰ ১০০খন চাহবাগিচাৰ শিশুসকলৰ ’লেংগুৱেজ স্কিল ডেভেলপমেণ্ট’ৰ বাবে ইউনিচেফ (UNICEF) নামৰ সংস্থাৰ পৃষ্ঠপোষকতাত বিশেষকৈ চাহবাগিচাৰ শিশুসকলৰ ভাষাৰ বিকাশৰ ক্ষেত্ৰত ২০০৯ চনৰ পৰা আত্মনিয়োগ কৰি আহিছে।
তথ্যসূত্ৰ
শ্ৰেণী:অসমীয়া শিক্ষাবিদ শ্ৰেণী:জীৱিত ব্যক্তি শ্ৰেণী:অসমীয়া সাহিত্যিক শ্ৰেণী:সাহিত্য অকাডেমি শিশু সাহিত্য বঁটা বিজয়ী
লাও (পানীয়)
লাও (,চীনা ভাষা:酪,থাই ভাষা:เหล้า) হল মূলতঃ টাইসকলৰ পৰম্পৰাগত পানীয় যাক অসম, চীন, ছান, থাইলেণ্ড আৰু লাওচৰ টাই সকলে প্ৰস্তুত আৰু গ্ৰহণ কৰে। অসম আৰু উত্তৰ পূৰ্ব্বাঞ্চলত লাওৰ প্ৰয়োগ যথেষ্ট হয়। বিশেষকৈ অসমৰ টাই আহোম সকলৰ মাজত ইয়াৰ প্ৰয়োগ যথেষ্ট।
বিবিধতা
লাও সকলোতে প্ৰস্তুত হয় আৰু সকলোৰে প্ৰস্তুত প্ৰণালীও প্ৰায় একেই হয়। ইয়াক মূলতঃ আঠা চাউল (খাও)ৰ প্ৰস্তুত কৰা হয় যদিও কেতিয়াবা ভীমকল, কাকিয়াত প্লামৰ (নৰা বগৰী) আৰু কঁঠালৰ পৰাও প্ৰস্তুত কৰা দেখা যায়। ইয়াৰ বিবিধতা অনুসৰি ইয়াৰ বিভিন্ন প্ৰকাৰ পোৱা যায় যেনে-
প্ৰস্তুতকৰণৰ পদ্ধতি
thumb|left|নাম লাও লাও প্ৰস্তুত প্ৰক্ৰিয়াটো হ'ল এক জৈৱ ৰসায়ন প্ৰক্ৰিয়া। নাম লাও বা লাও কিন্বন (fermentation) পদ্ধতিৰে তৈয়াৰ কৰা হয়। গতিকে লাও হ’ল ফাৰমেণ্টেড ৰাইচ ৱাইন। অসমৰ বিভিন্ন ঠাইত ইয়াৰ ঔষধৰ ব্যৱহাৰ বা প্ৰস্তুত প্ৰণালী কিছু সুকীয়া হোৱা দেখা যায়। অসম আৰু উত্তৰ পূৰ্ব্বাঞ্চলৰ ওপৰত উল্লিখিত জাতীয় পানীয় কেইবিধ ঘাইকৈ চাউলৰ পৰা তৈয়াৰ কৰা হয়। আহোম ৰাজত্বৰ আৰম্ভণিৰ পৰাই হয়তো নাম লাও বা লাও পানী আহোমৰ মাজত চলি আহিছে। এই পানীয় বিধে হয়তো চ্যুকাফাৰ লগতেই অসমলৈ প্ৰৱেশ কৰিছিল। এইবিধ পানীয়ই আহোম ৰাজত্বত ৰাজঘৰীয়া মৰ্য্যদা পাই আহিছিল। আজিও আহোম পৰিয়ালত বিশিষ্ট আলহী-অতিথিক সন্মান যাচি এই পানীয় আগবঢ়োৱা হয়। লাওৰে ফী (দেৱতা) সকলক অৰ্পণ কৰা হয়। মে-ডাম-মে-ফী, য়া ছিং ফা, লাংকুৰি, বান ফি, ফুৰালুং আদি সকলো আহোমৰ উৎসৱ-পাৰ্বনত লাও উছৰ্গা কৰা হয়। অৰ্পণ কৰা লাওত সাধাৰণতে পানী মিলোৱা নহয়, কলহৰ পৰা পোনে পোনে নিগৰাই দিয়া হয়।
প্ৰয়োজনী সামগ্ৰী
লাওপানীৰ বাবে প্ৰয়োজনীয় প্ৰথম বস্তু হ'ল চু-লাও বা দৰৱ। চু-লাও (fermenter) চাউলৰ কেঁচা পিঠাগুৰিৰ লগত বিভিন্ন বন দৰৱৰ গুৰি মিহলাই তৈয়াৰ কৰা হয়। ই দেখাৰ সাধাৰণ ঘিলা পিঠাৰ আকৃতিৰ কিন্তু ঘিলা পিঠাতকৈ ই বেছি ডাঠ আৰু বহল। পানী দি গলাই লোৱা পিঠাগুৰিৰ লগত বন দৰৱৰ গুৰিবোৰ মিলাই গোল গোলকৈ পিঠা বনাই সেইবোৰ তলত বিহলঙনীৰ পাত দি তাৰ ওপৰত ঘিলা আকৃতিৰ পিঠাবোৰ চালনি এখনত শুকাবৰ বাবে মেলি দিয়া হয়। এই পিঠাবোৰ ৰ’দত বা জুই চাঙত শুকোৱা হয়। তলত বিহলঙনীৰ পাত দিয়াৰ কাৰণটো হ’ল বিহলঙনী থাকিলে পোক-পৰুৱাই পিঠাবোৰ খাবলৈ নাহে। প্ৰতিবাৰে প্ৰায় ২০০ গ্ৰাম ওজনৰ চু-লাও একোটাও বনোৱা হয়। ইয়াক ’ঘাই’ বুলি কোৱা হয়। ইয়াক গুণাগুণ ৰক্ষণৰ বাবে বনোৱা হয়। প্ৰতিটো নতুন এচাম চু-লাওৰ লগত পুৰণি ঘাই একোটা ভাঙি মিলাই দিয়া হয় যাতে প্ৰমাণিত গুণাগুণ এটা সদায়ে ৰক্ষা কৰি যাব পাৰি।
চু-লাওত দিয়া কেইবিধমান ঘাই ঘাই বনৌষধ:-- চু-লাওত মানুহে খোৱা প্ৰায় যিকোনো উপকাৰী বনৌষধিকে মিলাই দিব পাৰি মাথোঁ সেইবোৰে লাওৰ স্বাদ বা গোন্ধত বেয়া প্ৰভাৱ পেলাব নালাগিব। গতিকে ঠাই বিশেষে চু-লাওত মিলোৱা বনৌষধিবোৰ কিছু বেলেগ হোৱাটো স্বাভাৱিক। তলত কিছুমান লাওত দিয়া বনৌষধিৰ নাম দিয়া হ’ল---
ওপৰত উল্লেখ কৰা লতা আৰু পাতবোৰ নিৰ্দ্দিষ্ট জোখ অনুযায়ী সংগ্ৰহ কৰি সেইবোৰ ৰ’দত শুকুৱাই কৰকৰিয়া কৰি লোৱা হয়। বনৌষধিবোৰৰ মাত্ৰাটো ঠিক কৰিবৰ বাবে কিছু অভিজ্ঞতাৰ প্ৰায়োজন হয়। সেই শুকান পাতবোৰ ঢেঁকীত খুন্দি গুৰি কৰা হয়। সেৰেঙা চালনি এখনেৰে চালি ঠাৰি আৰু আঁহবোৰ আঁতৰাই পেলোৱা হয়। এই মিশ্ৰিত পাতবোৰৰ গুড়িবোৰ এতিয়া চু-লাওত মিলাবৰ বাবে উপযুক্ত হৈ পৰিল। কোনো কোনোৱে নিচা বঢ়াবৰ বাবে, উৰহীৰ শিপাও দিয়ে বুলি শুনা যায়। কিন্তু এইবিধ বস্তু অপকাৰী হোৱা বাবে ব্যৱহাৰ কৰা উচিত নহয়।
লাওপানী আৰৈ বা বৰাচাউল দুয়োবিধ চাউলৰপৰাই প্ৰস্তুত কৰা হয়। বৰাচাউলৰপৰা প্ৰস্তুত কৰিবলৈ হ'লে প্ৰথমে ছেৱা দিয়া ভাত অৰ্থাৎ ভাপত দিয়া ভাত সিজাই লব লাগে। ছেৱা ভাত লাও তৈয়াৰ কৰিবলৈ যাৱতীয় পৰিমাণৰ বৰা চাউল পানীত তিয়াই সেইখিনিক এটা ফুটা থকা পিতলৰ বা অন্য ধাতুৰ খৰাহীত ভৰাই ভাপত ৰন্ধা হয়। ভাপত সিজাবৰ বাবে ডাঙৰ বটোৱা এটাত প্ৰথমে পানী গৰম কৰি ভাপ তৈয়াৰ কৰা হয়। সেই বটোৱাটোৰ ওপৰতে তিয়াই থোৱা বৰা চাউলৰ খৰাহীটো পাতি দিয়া হয় যাতে পানীৰ ভাপবোৰ চাউলৰ মাজেদি পাৰহৈ গৈ থাকে। এই ভাপৰ উত্তাপতে চাউলবোৰ ভাত হৈ উঠে। এই ভাতত পানী নথকা বাবে ই এঠা মাৰি লাগি নধৰে। এনে ভাতকে ছেৱা ভাত বোলে। বৰা চাউলৰ লাও সাধাৰণতে মিঠা আৰু চোকা হয়। কিন্ত বেছিকৈ খালে মূৰৰ বিষ, বমি আদি হ'ব পাৰে। আৰৈ চাউলৰপৰা লাওপানী প্ৰস্তুত কৰিবলৈ হ'লে, আৰৈ চাউলখিনি কিছু চাউলিয়াকৈ (আধা সিজা) ৰন্ধা হয়। মৰহা ধান বা ভঁৰালৰ তলসৰা ধানৰ চাউল হ'লে ভাল হয়।
বৰা বা আৰৈ চাউলৰ ভাতখিনি সিজাই লোৱাৰ পাছত এখন ডলাত কলপাত দি তাৰ ওপৰত ভাতখিনি মেলি দিয়া হয়। জোখ অনুযায়ী কেইটামান চু-লাও খুন্দি গুড়ি কৰি লোৱা হয়। ভাতখিনি কিছু গৰম হৈ থাকোঁতেই লাওৰ দৰৱ বা পিঠাৰ সেই গুড়িখিনি ভাতখিনিত ওপৰত সমানে ছটিয়াই দি ধুনীয়াকৈ মিলাই দিয়া হয়। তাৰ পিছত ওপৰত কলপাতেৰে ঢাকি দি কাষবোৰত বিহলঙনী পাত পাৰি দিয়া হয় যাতে পৰুৱা-পিপৰা তাত নুঠে। সেইদৰে ৰাখি থোৱা ভাতত ঈষ্ট (yeast) গজি উঠে। এই ঈষ্টেই ভাতখিনিক ফাৰমেণ্টেড কৰে। এই ফাৰমেণ্টেসনৰ ফলত চাউলত থকা কাৰ্বো হাইড্ৰেড সুৰা (alcohol)লৈ ৰূপান্তৰিত হয়। গৰম দিনত এই প্ৰক্ৰিয়া ৩-৪ দিনত হৈ উঠে। সেই সময়ত ভাতখিনিৰ পৰা এটা সুন্দৰ গোন্ধ ওলায়। এলকহলৰ ঘনত্ব বঢ়াৰ লগে লগে ঈষ্ট বোৰ মৰি যায় আৰু ভাতখিনিত এক ৰসাল পদাৰ্থ তৈয়াৰ হোৱা দেখা যায়। সেইখিনি সময়ত ভাতখিনিক লাওৰ ভাত বুলি কোৱা হয়। লাওৰ ভাতৰ এটা মিঠা সোৱাদ থাকে। ইয়াক খাবও পাৰি। কিন্তু লাও কৰিবৰ বাবে এই লাওৰ ভাতখিনিক কেবাটাও মাটিৰ কলহত কলপাতেৰে সোপা মাৰি থোৱা হয়। মাটিৰ কলহবোৰ নতুন আৰু শুকান হোৱা উচিত। পুৰণি কলহ ব্যৱহাৰ কৰিলে সেইবোৰ জুইত পুৰি শুকুৱাই ল’ব লাগে নহ’লে নাম লাও মিঠা নহৈ টেঙা হ’বগৈ পাৰে। প্ৰায় এক সপ্তাহমান সময়ৰ পিছত কলহৰ ভিতৰত নাম লাও তৈয়াৰ হৈ উঠিব। কলহত দৰৱ মিশ্ৰিত ভাতখিনি ভৰোৱৰ পাছত কলহটো ঘামি পানী ওলালেই তাত নিৰ্দিষ্ট পৰিমাণে পানী ঢালিব পাৰি। পানী ঢলাৰ এদিনৰ পাছতে তাৰ ৰস বাহিৰ কৰিব পাৰি যদিও বেছি দিন থাকিলে তাৰ গুণগত মান আৰু ৰং কাঢ়া হৈ আহে। পানী ঢলাৰ আগত প্ৰথমতে নিগৰি ওলোৱা ৰসখিনিক ৰহী লাও বা লুক লাও বোলা হয়। ইয়াৰ ৰং সোণালী আৰু ই অতি সুস্বাদযুক্ত। ৰহী লাও -পাৰ্বনত দেৱ-দেৱতাকো উছৰ্গা কৰা হয়। ৰহী উলিওৱাৰ পাছত কলহবোৰত অলপ অলপ পানী ভৰাই লাও ভাতবোৰ চেপি উলিওৱা হয়। ইয়াক চেপা-লাও বোলে। চেপা-লাও সোণালী ৰংটো কমি কিছু পৰিমাণে বগা হৈ পৰে। ইয়াৰ সোৱাদো কম। লাও চেপি উলিওৱাৰ পিছত ৰৈ যোৱা ভাতখিনিক লাওৰ গুটি বুলি কয়। এই লাওৰ গুটি কুকুৰা, হাঁহ, গৰু বা গাহৰিক খাবলৈ দিয়া হয়। লাওৰ গুটিয়ে এই জীৱ-জন্তুবোৰক বহুতো বেমাৰৰ পৰা ৰক্ষা কৰা দেখা যায়। পোৰা মাছ, পোৰা আলু, ভজা মাছ বা মঙহৰ লগত লাও-পানী জুতি লগাই খোৱা যায়।
বাহ্যিক সংযোগ
শ্ৰেণী:পানীয় শ্ৰেণী:অসমৰ খাদ্য শ্ৰেণী:টাই আহোম
ভাৰতৰ শক্তি খণ্ড
বিদ্যুৎ শক্তিৰ উৎপাদনৰ ক্ষেত্ৰত ভাৰত হৈছে পৃথিৱীৰ ভিতৰতে তৃতীয় বৃহৎ দেশ। আনহাতে বিদ্যুৎ শক্তিৰ ব্যৱহাৰৰ তালিকাতো ভাৰতৰ স্থান তৃতীয়। ২০২০ চনৰ ৩১ মাৰ্চ পৰ্যন্ত ভাৰতৰ ৰাষ্ট্ৰীয় বিদ্যুৎ গ্ৰীডৰ সৰ্বমুঠ প্ৰতিষ্ঠাপিত বহনক্ষমতা হৈছে ৩৭০.১০৬ গিগাৱাট। নৱীকৰণযোগ্য শক্তিকেন্দ্ৰসমূহ, (য'ত বৃহৎ জলবিদ্যুৎ প্ৰকল্পও অন্তৰ্ভুক্ত)-এ মুঠ প্ৰতিষ্ঠাপিত ক্ষমতাৰ ৩৫.৮৬% বহন কৰে। ২০১৮-১৯ চনৰ আৰ্থিক বৰ্ষত ভাৰতৰ ৰাজহুৱা প্ৰতিষ্ঠানসমূহৰ দ্বাৰা উৎপাদিত হোৱা সৰ্বমুঠ বিদ্যুৎ শক্তি আছিল ১,৩৭২ টেৰাৱাট-আৱাৰ (TWh) আৰু ৰাজহুৱা প্ৰতিষ্ঠান/অৰাজহুৱা প্ৰতিষ্ঠানৰ দ্বাৰা উৎপাদিত সৰ্বমুঠ বিদ্যুৎ শক্তিৰ পৰিমাণ আছিল ১,৫৪৭ টেৰাৱাট-আৱাৰ। ২০১৮-১৯ চনত ভাৰতৰ জনমূৰি বিদ্যুৎ ব্যৱহাৰ আছিল ১,১৮১ কিলোৱাট-আৱাৰ। বিদ্যুৎ মাছুল কম হোৱা সত্ত্বেও ভাৰতৰ জনমূৰি বৈদ্যুতিক শক্তিৰ ব্যৱহাৰ আন বহু দেশতকৈ কম।
ভাৰতবৰ্ষৰ অতিৰিক্ত শক্তি উৎপাদন ক্ষমতা আছে যদিও বিতৰণ-প্ৰণালীৰ এক আন্তঃগাঁঠনিজনিত সমস্যা আছে। সেইটো দিশ নিৰীক্ষণ কৰিবলৈকে ভাৰত চৰকাৰে ২০১৬ বৰ্ষত "সকলোৰে বাবে বিদ্যুৎ" শীৰ্ষক কাৰ্যসূচীখন হাতত লৈছিল। ২০১৮ চনৰ ডিচেম্বৰত সেই কাৰ্যসূচীখন বাস্তৱায়িত কৰি প্ৰয়োজনীয় আন্তঃগাঁঠনি তৈয়াৰ কৰা হয় আৰু প্ৰত্যেকঘৰ মানুহ, উদ্যোগ, তথা বাণিজ্যিক প্ৰতিষ্ঠানসমূহে যাতে অবিৰতভাৱে বিদ্যুৎ শক্তি আহৰণ কৰিব পাৰে, তাৰ নিশ্চয়তা প্ৰতিষ্ঠা কৰা হয়।
ভাৰতবৰ্ষৰ শক্তি খণ্ডক মূলতঃ আধিপত্য বিস্তাৰ কৰি আহিছে জীৱাশ্ম ইন্ধনসমূহে; বিশেষকৈ কয়লাই। ২০১৮-১৯ আৰ্থিক বৰ্ষত কয়লাৰ জৰিয়তেই ভাৰতৰ তিনি চতুৰ্থাংশ শক্তিৰ চাহিদা যোগান ধৰা হৈছিল। নৱীকৰণযোগ্য শক্তিসমূহত বিনিয়োগ বৃদ্ধিৰ বাবে ভাৰত চৰকাৰে প্ৰচেষ্টা হাতত লৈছে। চৰকাৰে প্ৰস্তুত কৰা ২০১৮ বৰ্ষৰ ৰাষ্ট্ৰীয় বৈদ্যুতিক আঁচনিৰ মতে- "২০২৭ চনলৈকে ভাৰতৰ ৰাজহুৱা খণ্ডত আৰু নৱীকৰণ-অযোগ্য প্ৰকল্পৰ প্ৰয়োজন নাই। যিহেতু ৫০,০২৫ মেগাৱাটসম্পন্ন কয়লাভিত্তিক শক্তি প্ৰকল্প ইতিমধ্যেই নিৰ্মীয়মান অৱস্থাত আছেই। প্ৰায় ৪৮,০০০ মেগাৱাটৰ পুৰণি কয়লাভিত্তিক প্ৰকল্পৰ অৱলুপ্তিৰ জোৰা মাৰিবলৈ ২৭৫,০০০ মেগাৱাট নৱীকৰণ-যোগ্য শক্তিৰ বহনক্ষমতা আছেই। "
ইতিহাস
১৮৭৯ চনৰ ২৪ জুলাইত কলিকতাত পোনপ্ৰথমবাৰৰ বাবে বৈদ্যুতিক বাল্ব অৰ্থাৎ বিজুলী-চাকিৰ প্ৰদৰ্শন কৰা হৈছিল। সম্পন্ন কৰিছিল পি.ডব্লিউ. ফ্লিউৰি আৰু কোম্পানীয়ে। ১৮৯৭ চনৰ ৭ জানুৱাৰীত কিলবাৰ্ণ এণ্ড কোম্পানীয়ে ইণ্ডিয়ান ইলেক্ট্ৰিক কোম্পানীৰ প্ৰতিনিধি হিচাপে কলিকতাৰ বৈদ্যুতিকীকৰণৰ অনুজ্ঞা পত্ৰ লাভ কৰে, যাৰ পঞ্জীয়ন হৈছিল ১৮৯৭ চনৰ ১৫ জানুৱাৰীত, লণ্ডনত। এমাহৰ পিছত এই কোম্পানীটোক কলিকতা বৈদ্যুতিক যোগান নিগম হিচাপে নামাংকিত কৰা হয়। অৱশ্যে কোম্পানীৰ নিয়ন্ত্ৰণটো ১৯৭০ চনতহে লণ্ডনৰ পৰা কলিকতালৈ বদলি কৰা হয়। যি কি নহওক, কলিকতাত বিদ্যুৎ বিতৰণে লাভ কৰা সফলতাৰ পাছত বোম্বাইত (এতিয়া মুম্বাই)লৈ বিদ্যুৎ শক্তি অনা হ'ল। ১৮৮২ চনত মুম্বাইৰ ক্ৰফৰ্ড বজাৰত পোনপ্ৰথমবাৰৰ বাবে বিদ্যুৎ প্ৰজ্বলন প্ৰদৰ্শন কৰা হয়। ১৯০৫ চনত বোম্বাই বিদ্যুৎ যোগান আৰু ট্ৰামৱেইছ কোম্পানী (BEST)-এ ট্ৰামপথত (Tramways) শক্তি যোগানৰ বাবে এটা উৎপাদন কেন্দ্ৰ স্থাপন কৰে।
১৮৯৭ চনত দাৰ্জিলিঙ পৌৰনিগমৰ বাবে ছিদ্ৰাপঙৰ এখন চাহ-বাগিচাৰ কাষত ভাৰতৰ প্ৰথমটো প্ৰকল্প ছিদ্ৰাপংগ জলবিদ্যুৎ প্ৰকল্প স্থাপন কৰা হয়। ১৯০৫ চনৰ ৫ আগষ্টত বাংগালোৰত এছিয়াৰ প্ৰথমটো বৈদ্যুতিক পথ-চাকি (Street-Light) স্থাপন কৰা হয়। ১৯২৫ চনৰ ৩ ফেব্ৰুৱাৰীত ভাৰতৰ প্ৰথমখন বৈদ্যুতিক ৰে'ল চলে। ৰে'লখন চলিছিল মুম্বাইৰ হাৰ্বাৰ লাইনত; ভিক্টোৰিয়া টাৰ্মিনাছৰ পৰা পৰা কুৰ্লা ৰে'লৱে ষ্টেচনলৈকে। ২০১৫ চনৰ ১৮ আগষ্টত, CIAL সৌৰশক্তি প্ৰকল্পটো শুভাৰম্ভণিৰ লগেলগেই কোচী আন্তৰ্জাতিক বিমানবন্দৰটো সৌৰশক্তিৰে চালিত পৃথিৱীৰ প্ৰথমটো পূৰ্ণপৰ্যায়ৰ বিমানবন্দৰ হৈ পৰে।
১৯৬০ চনত ভাৰতে গ্ৰীড-পৰিচালনাৰ ধাৰণাটোক আঞ্চলিক পৰ্যায়লৈ লৈ আহে। ৰাজ্যিক গ্ৰীডসমূহ সম্পৰ্কিত কৰি ৫টা আঞ্চলিক গ্ৰীড সজা হয়। যিয়ে ভাৰতৰ উত্তৰ, দক্ষিণ, পূব, পশ্চিম আৰু উত্তৰ-পূবক সংলগ্ন কৰিলে। প্ৰতিটো খণ্ডৰে ৰাজ্যসমূহত অতিৰিক্তভাৱে বিদ্যুৎ শক্তিৰ সংবহন কৰিবলৈকে এই আঞ্চলিক গ্ৰীডসমূহ সংযুক্ত কৰা হ'ল। ১৯৯০ চনত ভাৰত চৰকাৰে এখন ৰাষ্ট্ৰীয় গ্ৰীডৰ পৰিকল্পনা প্ৰস্তুত কৰে। আঞ্চলিক গ্ৰীডসমূহ পোনপ্ৰথমতে অসমলয়ী উচ্চবিভৱভেদ একমুখী প্ৰৱাহ (Asynchronous High Voltage Direct Current, HVDC)ৰ জৰিয়তে সংযুক্ত কৰা হ'ল আৰু সীমিত পৰিমাণৰ নিয়মীয়া শক্তিৰ বিনিময় কৰাৰ বাটটো মুকলি কৰা হ'ল। এই লিংক বা সংযোগবিন্দুসমূহ পৰ্যায়ক্ৰমে উন্নীতকৰণ হৈ থাকিল আৰু এসময়ত উচ্চক্ষমতাৰ সমলয়ী সংযোগবিন্দুলৈ তাক বিকশিত কৰা হ'ল।
১৯৯১ চনৰ অক্টোবৰ মাহত আঞ্চলিক গ্ৰীডসমূহৰ মাজত প্ৰথমটো আন্তঃসংযোগ স্থাপন কৰা হ'ল যেতিয়া উত্তৰ-পূব আৰু আৰু পূব গ্ৰীডৰ মাজত সংযোগটো স্থাপন হ'ল। ২০০৩ চনৰ মাৰ্চত পশ্চিম গ্ৰীডটোক ইয়াৰ লগত সংযুক্তকৰণ হ'ল। ২০০৬ চনৰ আগষ্টত উত্তৰ গ্ৰীডটোকো ইয়াৰ লগত জড়িত কৰা হ'ল যাৰফলত একেটা কম্পনাংকতে চালিত হৈ থকা এটা কেন্দ্ৰীয় গ্ৰীড ভাৰতত তৈয়াৰ হ'ল। ২০১৩ চনৰ ৩১ ডিচেম্বৰত ৭৬৫ কিলোভল্ট ৰায়চোৰ-চোলাপুৰ সংবহন তাঁৰৰ মাজেৰে প্ৰৱাহ চালিত কৰাৰ লগেলগে অৱশিষ্ট দক্ষিণ গ্ৰীডটোও কেন্দ্ৰীয় গ্ৰীডৰ লগত সংযুক্ত হৈ পৰিল।
জলবিদ্যুৎ উৎপাদনৰ কিছু বিফলতা সত্ত্বেও ২০১৫ কেলেণ্ডাৰ বৰ্ষৰ সমাপ্তি পৰ্যন্ত, ভাৰত এখন শক্তি-অতিৰিক্ত দেশ (Power Surplus Nation) হৈ পৰে।  ২০১৭ চনৰ ২৯ মাৰ্চত, কেন্দ্ৰীয় বিদ্যুৎ শক্তি কৰ্তৃপক্ষ (CEA)-য়ে জনোৱা মতে, পোনপ্ৰথমবাৰৰ বাবে ভাৰত বিদ্যুৎ শক্তিৰ ৰপ্তানিকাৰী হৈ পৰিছে। ৫,৫৮৫ মিলিয়ন ইউনিট শক্তি আমদানি কৰাৰ পৰিৱৰ্তে ৫,৭৯৮ মিলিয়ন ইউনিট শক্তি ভাৰতে ইয়াৰ চুবুৰীয়া দেশসমূহলৈ ৰপ্তানি কৰিবলৈ সক্ষম হৈছে।
ৰাজহুৱা শক্তি
নিষ্ক্ৰিয় অৱস্থাত থকা বহনক্ষমতাক(য'তেই প্ৰযোজ্য) বিয়োগ কৰিহে এইখন প্ৰস্তুত কৰা হৈছে। ৩১ মাৰ্চ ২০১৯ পৰ্যন্ত প্ৰায় ৪০,০০০ মেগাৱাট শক্তি নিৰ্মীয়মান পৰ্যায়ত আছে।
খণ্ড আৰু প্ৰকাৰ ভিত্তিত উৎপাদনভিত্তিক বহনক্ষমতা(ব্যৱহাৰ্য)
২০১৯ চনৰ ৩১ জুলাই পৰ্যন্ত বিদ্যুৎ শক্তিৰ (ব্যৱহাৰ্য) উৎপাদনভিত্তিক বহনক্ষমতা, খণ্ড আৰু প্ৰকাৰ হিচাপে তলত দিয়া হৈছে-
আবদ্ধ শক্তি
৩১ মাৰ্চ ২০১৯ পৰ্যন্ত উদ্যোগ-নিয়ন্ত্ৰিত(১ মেগাৱাটতকৈ ঊৰ্ধৰ) আবদ্ধ শক্তি কেন্দ্ৰৰ মুঠ বহনক্ষমতা হৈছে ৫৮,০০০ মেগাৱাট। ২০১৮-১৯ ৰাজহবৰ্ষত মুঠ ১৭৫,০০০ গিগাৱাট-ঘণ্টা শক্তি ইয়াত উৎপাদন হৈছিল। ৭৫,০০০ মেগাৱাটৰ শক্তিসম্পন্ন ডিজেল জেনেৰেটৰৰ ছেটো দেশত স্থাপিত হৈছে। ইয়াৰ লগতে ১০০ কে.ভি.এ.তকৈ কমশক্তিসম্পন্ন বহুতো ডিজেল জেনেৰেটৰো স্থাপিত হৈ আছে- যিবোৰে সকলোধৰণৰ খণ্ডতে হ'ব পৰা জৰুৰীকালীন অৱস্থাৰ মোকাবিলা কৰিবলৈ সাজু হৈ থাকে।
চাহিদা
* Data from fiscal year ending on 31 March of each year. ** Refers to fiscal year ending on 31 December.
Note: Per Capita Consumption=(gross electricity generation by all sources plus net import) / mid year population. 'Consumption' is 'gross electricity generation by all sources plus net import' after subtracting transmission loses and auxiliary consumption in electricity generation.
The per capita annual domestic electricity consumption in India during the year 2009 was 96 kWh in rural areas and 288 kWh in urban areas for those with access to electricity. Globally the per capita annual average is 2,600 kWh and in the European Union it is 6,200 kWh.
তথ্যসূত্ৰ
শ্ৰেণী:ভাৰতৰ অৰ্থনীতি শ্ৰেণী:উদ্যোগ শ্ৰেণী:ভাৰতত বিদ্যুৎ শক্তি
জুনাগড়
জুনাগড় গুজাৰাট ৰাজ্যত অৱস্থিত এখন জিলা। ‘জুনা’ শব্দৰ অৰ্থ প্ৰাচীন আৰু ‘গড়’ মানে দুৰ্গ। নবাবৰ শাসনাধীন জুনাগড় ১৯৪৮ চনত গণভোটৰ জৰিয়তে ভাৰতৰ অন্তৰ্ভুক্ত কৰা হয়। এই জুনাগড়তে আছে ইতিহাস প্ৰসিদ্ধ জুনাগড় দুৰ্গ। গিৰিনাৰ নামৰ এটা অনুচ্চ পাহাৰৰ ওপৰত জুনাগড় দুৰ্গ অৱস্থিত। ঐতিহাসিক সকলৰ মতে খ্ৰীষ্টপূৰ্ব ৩১৯ত চন্দ্ৰগূপ্ত মৌৰ্যই ইয়াক নিৰ্মাণ কৰোৱাইছিল। পিছত কেইবাবাৰো ইয়াৰ সংস্কাৰ কৰা হয় আৰু এই দুৰ্গৰ পৰিসীমাও বৃদ্ধি পায়। জুনাগড় দুৰ্গৰ ভিতৰত আছে নবাবৰ প্ৰসাদ। ইয়াৰ স্থাপত্য আৰু ভাস্কৰ্য্যত সমসাময়িক কালৰ স্থাপত্য-ভাস্কৰ্য্যৰ নৈপুণ্যৰ স্বাক্ষৰ পৰিলক্ষিত হয়। প্ৰসাদটোৰ বিপৰীত দিশত আছে দৰবাৰ মহল। ইয়াতে নবাবৰ ঘাই সভা অনুষ্ঠিত হৈছিল। প্ৰসাদটোত থকা গোলাকাৰ স্তম্ভবোৰত শিলত কটা বহু দৃষ্টিনন্দন নক্সা আছে। দুৰ্গটোৰ অভ্যন্তৰত কেইবাটাও বৌদ্ধ গুহা আৱিষ্কাৰ হৈছে। ঐতিহাসিকসকলৰ মতে মনোমুগ্ধকৰ শিল্পসম্ভাৰেৰে সমৃদ্ধ এই বৌদ্ধ গুহাবোৰ প্ৰায় ডেৰ হাজাৰ বছৰৰ আগেয়ে নিৰ্মিত।
বাহ্যিক সংযোগ
শ্ৰেণী:গুজৰাট শ্ৰেণী:ভাৰতৰ নগৰ মহানগৰ
গণ মুক্তি সংগ্ৰাম অসম
গণ মুক্তি সংগ্ৰাম অসম ভাৰতৰ অসমৰ এক নতুন আঞ্চলিক ৰাজনৈতিক দল। এই দল গঠনৰ ঘোষণা কৃষক মুক্তি সংগ্ৰাম সমিতিৰ ৪থ দ্বি-বাৰ্ষিক অধিৱেশনত অখিল গগৈয়ে কৰে, ২০ মাৰ্চ ২০১৫ত, গান্ধীবাদী নেতা আন্না হাজাৰেৰ ভাষণৰ ঠিক পিছতেই । "এই দল ভাৰতৰ পুঁজীবাদ ব্যৱস্থাক সলোৱাৰ বাবে গঠিত" গগৈয়ে কয়।
তথ্য সংগ্ৰহ
শ্ৰেণী:অসমৰ ৰাজনৈতিক দল
অসম শোধনাগাৰ আন্দোলন
অসম শোধানাগাৰ আন্দোলন (The Refinery Movement in Assam) অসমৰ খাৰুৱা তেলেৰে (crude oil) অসমৰ সলনি কেন্দ্ৰীয় চৰকাৰে বিহাৰৰ বাৰাউনীত শোধানাগাৰ স্থাপন কৰিব বিচৰা সিদ্ধান্তৰ প্ৰতিবাদ কল্পে ১৯৫৬-৫৭ চনত সংঘটিত এক আন্দোলন। স্বাধীনতাৰ পিছত ভাৰতত সকলোতকৈ বৃহৎ তৈলক্ষেত্ৰখন আৱিষ্কৃত হৈছিল অসমৰ নাহৰকটীয়াত। নতুন তৈলক্ষেত্ৰখনৰ পৰা বছৰি আঢ়ৈ মিলিয়ন টন খাৰুৱা তেল উৎপাদনৰ আশা কৰা হৈছিল, যিয়ে পৰৱৰ্তী তিনি বছৰত দেশৰ এক-তৃতীয়াংশ প্ৰয়োজনীয়তা পূৰাব পাৰিব। অথচ এই তেলেৰে আচাম অইল কৰ্পোৰেচনে কলকাতাত আৰু ভাৰত চৰকাৰে বাৰাউনীত শোধানাগাৰ স্থাপন কৰাৰ পোষকতা কৰিছিল।
ৰ'জাৰ ফেডেৰাৰ
ৰ'জাৰ ফেডেৰাৰ (Roger Federer) হৈছে ছুইজাৰলেণ্ডৰ এগৰাকী বৃত্তিগত টেনিছ খেলুৱৈ। এচ'চিয়েশ্যন অফ টেনিছ প্ৰ'ফেশ্যনেলছ বা চমুকৈ এটিপিৰ ৰেংকিং অনুসৰি খেলুৱৈগৰাকীৰ গোলকীয় স্থান হৈছে পঞ্চদশ। তেওঁ একক শিতানত অভিলেখসংখ্যক ২০টা গ্ৰেণ্ড শ্লাম খিতাপ জয়েৰে ৰাফেল নাডাল আৰু নোভাক জʼকোভিচৰ সৈতে যুটীয়াভাৱে গ্ৰেণ্ড শ্লাম বিজয়ী খেলুৱৈসকলৰ তালিকাত শীৰ্ষস্থানত আছে। ফেডেৰাৰে মুঠ ৩১০ সপ্তাহ এটিপি ৰেংকিংৰ শীৰ্ষত অৱস্থান কৰিছে। ইয়াৰে ভিতৰত ২৩৭ সপ্তাহ তেওঁ একেলেথাৰিয়ে শীৰ্ষস্থানত থাকি অভিলেখ গঢ়িছে। ইয়াৰোপৰি তেওঁ ৫বাৰকৈ প্ৰথম স্থানত থাকি বছৰটোৰ সামৰণি পেলোৱা খেলুৱৈ হিচাপে পৰিগণিত হৈছে। জিমি ক'ন্ন'ৰৰ পিছতেই ফেডেৰাৰে ১০৩টা একক এটিপি খিতাপ জয়েৰে সৰ্বকালৰ সৰ্বাধিক খিতাপ জয়ী খেলুৱৈসকলৰ তালিকাত দ্বিতীয় স্থানত আছে। ইয়াৰ উপৰিও তেওঁ ছবাৰকৈ এটিপিৰ খেলসমূহৰ ফাইনেলতো অংশগ্ৰহণ কৰিছে।
সমসাময়িক টেনিছ খেলুৱৈ ৰাফেল নাডাল আৰু নোভাক জʼকোভিচৰ সৈতে ফেডেৰাৰক সৰ্বকালৰ শ্ৰেষ্ঠ পুৰুষ টেনিছ খেলুৱৈসকলৰ অন্যতম হিচাপে গণ্য কৰা হয় আৰু তিনিওকে একেলগে বিগ থ্ৰী বা বিশাল তিনিগৰাকী বুলি অভিহিত কৰা হয়। ১৯৯৮ চনত চনত উইম্বলডনৰ জুনিয়ৰ শাখাত বিজয়ী হোৱা ফেডেৰাৰে ২০০৩ চনত একৈছ বছৰ বয়সত উইম্বলডনৰ প্ৰথমটো খিতাপ জয় কৰে। ২০০৪ চনত একক শাখাৰ চাৰিটাৰ ভিতৰত তিনিটা প্ৰধান খিতাপ জয় কৰাৰ লগতে এটিপিৰ ফাইনেল খেলসমূহত জয়লাভ কৰি পুৰুষৰ শাখাত শ্ৰেষ্ঠ খেলুৱৈৰূপে আত্মপ্ৰকাশ কৰে।  ২০০৬ আৰু ২০০৭ চনতো ফেডেৰাৰে এই ধাৰা অক্ষুণ্ণ ৰাখে। ২০০৫-২০১০ চনলৈকে তেওঁ ১৯খন প্ৰধান একক শাখাৰ ফাইনেলৰ ভিতৰত ১৮ খনতেই অৱতীৰ্ণ হ'বলৈ সক্ষম হয় আৰু এই সময়ছোৱাৰ ভিতৰতেই উইম্বলডন আৰু ইউ এচ অপেন উভয়তে একেলেথাৰিয়ে ৫টাকৈ খিতাপ জয় কৰে। ২০০৯ চনত ৰাফেল নাডালক পৰাজিত কৰি ফ্ৰেন্স অপেনৰ (ৰোলা গেঁ‌ৰো) খিতাপ জয়েৰে ফেডেৰাৰে গ্ৰেণ্ড শ্লামৰ খিতাপৰ ক্ষেত্ৰত পূৰ্ণতা লাভ কৰে। একে বছৰতে ইউম্বলডনত জয়লাভ কৰি ২৭ বছৰ বয়সত তেওঁ পূৰ্বসূৰী পিট ছাম্প্ৰাচৰ ১৪টা উইম্বলডন খিতাপৰ অভিলেখ অতিক্ৰম কৰে।
অসম শোধনাগাৰ আন্দোলন
প্ৰেক্ষাপট
ভাৰতে স্বাধীনতা লাভ কৰাৰ পিছত ভাৰতৰ সৰ্ববৃহৎ তৈলক্ষেত্ৰখন আৱ্ষ্কিৃত হৈছিল উজনী অসমৰ নহৰকটীয়াত। নতুন তৈলক্ষেত্ৰখনৰ পৰা বছৰি ২.৫ মিলিয়ন টন খাৰুৱা তেলৰ উৎপাদন হ’ব বুলি ভবা হৈছিল, যিয়ে পৰৱৰ্তী তিনি বছৰৰ ভিতৰত ভাৰতৰ প্ৰয়োজনীয় তেলৰ চাহিদা এক-তৃতীয়াংশ পূৰাব পাৰিব। স্বাভাৱিকতে এটা নতুন শোধনাগাৰৰ প্ৰয়োজনীয়তা আহি পৰিল আৰু ১৯৫৬ চনত শোধনাগাৰৰ সৈতে জড়িত বিভিন্ন বিষয়ত আচাম অইল কোম্পানী আৰু বাৰ্মা অইল কোম্পানীৰ সৈতে ভাৰত চৰকাৰৰ কথা-বতৰা আৰম্ভ হ’ল। এটা বিশেষজ্ঞৰ কমিটিয়ে প্ৰস্তাৱিত শোধনাগাৰটো কলকাতাত স্থাপন কৰাৰ পোষকতা কৰিছিল। কমিটিয়ে লগতে আন দুখন ঠাইৰ নামো প্ৰস্তাৱ কৰিছিল, অসমৰ ধুবুৰী আৰু বিহাৰৰ বাৰাউনি। কিন্তু ভাৰত চৰকাৰৰ মন আছিল বাৰাউনিত শোধনাগাৰ স্থাপন কৰাৰহে।
ৰ'জাৰ ফেডেৰাৰ
একবিংশ শতিকাৰ দ্বিতীয় দশকটোত ফেডেৰাৰ শীৰ্ষৰ তিনিটা স্থানত বৰ্তি থাকিল যদিও বিশেষভাৱে জক'ভিচ আৰু নাডালৰ সাফল্যই গ্ৰাছ কোৰ্ট (ঘাঁ‌হ) আৰু হাৰ্ড কোৰ্টত (কঠিন) ফেডেৰাৰৰ একচ্ছত্ৰী আধিপত্যৰ অৱসান ঘটালে। ২০১০ চনৰ মধ্যভাগৰ পৰা ২০১৬ চনৰ ভিতৰত তেওঁ মাত্ৰ এটাহে প্ৰধান খিতাপ জয় কৰিবলৈ সক্ষম হ'ল। এই সময়ছোৱাত ফেডেৰাৰ আৰু ষ্টান ৱাৱৰিংকাই ছুইজাৰলেণ্ড ডেভিচ কাপৰ নেতৃত্ব বহন কৰি ২০১৪ চনত তেওঁলোকৰ প্ৰথমটো খিতাপ হস্তগত কৰে। ইয়াৰ আগতে তেওঁলোকে ২০০৮ চনৰ বেইজিং অলিম্পিকত দ্বৈত শাখাত স্বৰ্গজয় কৰিছিল। ফেডেৰাৰে ২০১২ চনৰ লণ্ডন অলিম্পিকতো এণ্ডি মাৰেৰ হাতত পৰাজয় বৰণ কৰি ৰূপৰ পদক অৰ্জন কৰিছিল। আঁ‌ঠুৰ এক অস্ত্ৰোপচাৰৰ বাবে ২০১৬ চনৰ শেষৰ ছমাহ বিৰতি লোৱাৰ পিছত গ্ৰেণ্ড শ্লামত তেওঁৰ পুনৰোত্থান ঘটে। ২০১৭ চনৰ অষ্ট্ৰেলিয়ান অপেন আৰু উইম্বলডনৰ খিতাপকে ধৰি পিছৰ দুবছৰত তেওঁ তিনিটা প্ৰধান একক খিতাপ নিজৰ হাতলৈ অনাৰ লগতে ২০১৮ চনত ৩৬ বছৰ বয়সত সবাতোকৈ বৰ্ষীয়ান বিশ্বৰ প্ৰথম ৰেংকিংপ্ৰাপ্ত খেলুৱৈৰ স্থান লাভ কৰে। আটাইকেইবিধ কোৰ্টতে নিজৰ অনায়াস দখলৰ বাবে টেনিছ অনুৰাগীৰ মাজত ফেডেৰাৰ যথেষ্ট জনপ্ৰিয় হৈ উঠে। কেৰিয়াৰৰ প্ৰাৰম্ভিক কালত স্ব-নিয়ন্ত্ৰণ অভাৱত ভোগা ফেডেৰাৰ সেই সময়লৈ নিজৰ সু-স্বভাৱৰ বাবে জানাজাত হয় আৰু ১৩ বাৰকৈ এটিপিৰ ষ্টিফেন এডবাৰ্গ স্পৰ্টছমেনশ্বিপ বঁ‌টাৰে সন্মানিত হয়। তেওঁ অভিলেখসংখ্যক পঞ্চমবাৰৰ বাবে ল'ৰিয়াছ ৱৰ্ল্ড স্পৰ্টছমেন অফ দ্য ইয়েৰ সন্মালো লাভ কৰে। প্ৰতিযোগিতামূলক খেলৰ উপৰিও লেভাৰ কাপ দলৰ প্ৰতিযোগিতাতো তেওঁ বিশেষ গঠনমূলক ভূমিকা পালন কৰে। তেওঁ দক্ষিণ আফ্ৰিকাৰ দৰিদ্ৰ শিশুসকলৰ কল্যাণৰ বাবে ৰ'জাৰ ফেডেৰাৰ ফাউণ্ডেচনৰো প্ৰতিষ্ঠা কৰাৰ লগতে মেটচ ফৰ আফ্ৰিকা শীৰ্ষক প্ৰদৰ্শনীমূলক শৃংখলাৰ জৰিয়তে ধন সংগ্ৰহ কৰে। ফেডেৰাৰ বিশ্বৰ সৰ্বাধিক উপাৰ্জনকাৰী খেলুৱৈসকলৰ ভিতৰত অন্যতম আৰু তেওঁ ২০২০ চনত ১০০ মিলিয়ন ডলাৰৰ ধনৰাশিৰে সকলোৰে শীৰ্ষত স্থান পায়।
অসম শোধনাগাৰ আন্দোলন
প্ৰেক্ষাপট
ভাৰত চৰকাৰে শোধনাগাৰটো ৰাজহুৱা খণ্ডত নিৰ্মাণৰ সিদ্ধান্ত লয়। কিন্তু আসাম অয়ল কোম্পানীয়ে স্পষ্টকৈ জনাই দিয়ে যে ৰাজহুৱা খণ্ডত শোধনাগাৰ নিৰ্মাণ কৰিলে তেওঁলোকে এই উদ্যোগত অংশ নলয়। এনে পৰিস্থিতিত ভাৰত চৰকাৰক বৃহৎ পূঁজি আৰু কাৰিকৰী সহায়ৰ প্ৰয়োজন হ’ল। অৱশেষত ১৯৫৭ চনত শোধনাগাৰ প্ৰতিষ্ঠাৰ বাবে এটা কোম্পানী প্ৰতিষ্ঠা হয়, য’ত বাৰ্মা অয়ল কোম্পানীৰ দুই-তৃতীয়াংশ আৰু ভাৰত চৰকাৰৰ এক-তৃতীয়াংশ অংশীদাৰিত্ব থাকিব।
ৰ'জাৰ ফেডেৰাৰ
শৈশৱ আৰু কৈশোৰ
ফেডেৰাৰৰ জন্ম হয় ছুইজাৰলেণ্ডৰ বেচেলত। তেওঁৰ পিতৃ ৰবাৰ্ট ফেডেৰাৰ ছুইছ আৰু মাতৃ লিনেট ফেডেৰাৰ দক্ষিণ আফ্ৰিকাৰ। তেওঁৰ জ্যেষ্ঠা ভগ্নীৰ নাম ডায়েনা। মাতৃ দক্ষিণ আফ্ৰিকাৰ হোৱাৰ বাবে ফেডেৰাৰৰ দ্বৈত নাগৰিকত্ব অৰ্থাৎ ছুইজাৰলেণ্ড আৰু দক্ষিণ আফ্ৰিকা উভয় দেশৰে নাগৰিকত্ব আছে। তেওঁ ৰিহেনৰ লগতে ফ্ৰান্স আৰু জাৰ্মানীৰ সীমান্তৱৰ্তী মানচেষ্টেইনতে ডাঙৰ-দীঘল হয়। ছুইচ জাৰ্মান তেওঁৰ মাতৃভাষা হ'লেও ফেডেৰাৰে মান্য জাৰ্মান, ইংৰাজী আৰু ফৰচী ভাষা সলসলীয়াকৈ কোৱাৰ লগতে ইটালিয়ান আৰু ছুইডিচ ভাষাও ক'ব পাৰে।  ১৯৯২ আৰু ১৯৯৩ চনত তেওঁ স্থানীয় বেচেল টুৰ্ণামেণ্টত বলবয়ৰ ভূমিকা পালন কৰিছিল।
অসম শোধনাগাৰ আন্দোলন
ঘটনাপ্ৰবাহ
অসমত শোধনাগাৰ স্থাপন কৰাৰ সংক্ৰান্তত ৩ এপ্ৰিল ১৯৫৬-ত অসম বিধান সভাত প্ৰস্তাৱ গ্ৰহণ কৰা হয়; যদিও ভাৰত চৰকাৰে এই সম্পৰ্কে কোনো নিশ্চিত প্ৰতিশ্ৰুতি নিদিলে। শোধনাগাৰৰ দাবীত অসমত প্ৰথম বহলভিত্তিত প্ৰতিবাদ হয় ২৮ আগষ্ট ১৯৫৬-ত। বিধান সভাৰ বিৰোধী দল আৰু সদৌ অসম তেল শোধনাগাৰ একচন কমিটিৰ সভাপতি হৰেশ্বৰ গোস্বামীৰ নেতৃত্বত এই প্ৰতিবাদী কাৰ্যসূচী পৰিচালিত হৈছিল। সেইদিনা সকলো দোকান-পোহাৰ, কাৰ্যালয়, শিক্ষানুষ্ঠান বন্ধ থাকে। ৰেল আৰু বাচসেৱা স্থৱিৰ হৈ পৰে। ঠায়েঠায়ে সমদল আৰু জনসভা অনুষ্ঠিত কৰা হয়। নগাঁওত পুলিচ আৰু প্ৰতিবাদকাৰীৰ মুখামুখী সংঘৰ্ষ হয়। গুৱাহাটীত পুলিচে লাঠিচালনা আৰু কন্দুৱা গেছৰ প্ৰয়োগ কৰে। মুঠ ৩০৬জন প্ৰতিবাদকাৰীক গ্ৰেপ্তাৰ কৰা হয়।
ৰ'জাৰ ফেডেৰাৰ
শৈশৱ আৰু কৈশোৰ
ছুইজাৰলেণ্ডৰ সকলো পুৰুষ নাগৰিকৰ দৰে ফেডেৰাৰৰ ওপৰত ছুইচ সৈন্যদলত বাধ্যতামূলকভাৱে সেৱা আগবঢ়াৱাৰ দায়িত্ব আছিল যদিও ২০০৩ চনত তেওঁক এই কাৰ্যৰ বাবে অনুপযুক্ত হিচাপে ঘোষণা কৰাৰ বাবে তেওঁ এই সেৱা আগবঢ়াব লগা নহয়। ইয়াৰ পৰিৱৰ্তে তেওঁ অসামৰিক সুৰক্ষা বাহিনীত সেৱা আগবঢ়োৱাৰ লগতে ইয়াৰ বিকল্প হিচাপে নিজৰ কৰযুক্ত আয়ৰ ৩% পৰিশোধ কৰিবলগা হয়। তেওঁ এফ চি বেচেল আৰু ছুইজাৰলেণ্ড জাতীয় ফুটবল দলৰ সমৰ্থক আছিল। শৈশৱত ফেডেৰাৰে বেডমিণ্টন আৰু বাস্কেটবলো খেলিছিল আৰু নিজৰ চকু তথা হাতৰ সমন্বয়ৰ কৃতিত্ব তেওঁ শৈশৱতে খেলা বিভিন্ন খেলৰ ওপৰত অৰ্পণ কৰিছে।
অসম শোধনাগাৰ আন্দোলন
ঘটনাপ্ৰবাহ
১৯৫৬ চনৰ আগষ্ট-চেপ্তেম্বৰৰ বিধান সভা অধিবেশনত ২৮ আগষ্টৰ হৰতাল সম্পৰ্কে যথেষ্ট বিতৰ্ক হয়। মুখ্যমন্ত্ৰী বিষ্ণুৰাম মেধিয়ে হৰতালটোক ‘অযৌক্তিক’ আখ্যা দি কয় যে কেন্দ্ৰীয় চৰকাৰে আচাম অয়ল কৰ্পোৰেচনৰ কলকাতাত শোধনাগাৰ স্থাপনৰ দাবী মানি লোৱা নাই আৰু অসমৰ দৃষ্টিভংগীৰে চৰকাৰে বিষয়টো বিবেচনা কৰি আছে। মেধিয়ে হৰেশ্বৰ গোস্বামীৰ ভূমিকাক সমালোচনা কৰি কয় যে শোধনাগাৰৰ স্থান সম্পৰ্কে ৰাজপথত সিদ্ধান্ত লব পৰা নাযায়; ইয়াৰ বিষয়ে সিদ্ধান্ত লব পৰা যায় শীতল আৰু নিৰপেক্ষ আলোচনাৰ মাজেৰেহে।
জনতাৰ হেচা আৰু ভাৰত চৰকাৰৰ সৈতে অসম চৰকাৰৰ নিৰন্তৰ আলোচনাৰ ফলস্বৰূপে বিষয়টো পৰ্যালচনা কৰিবলৈ ৰেল মন্ত্ৰালয়ৰ পৰামৰ্শদাতা এচ বশিষ্ঠৰ নেতৃত্বত এখন এঘাৰজনীয়া বিশেষজ্ঞ কমিটি গঠন কৰা হয়। কমিটিখনে অসমৰ দাবীক নহয়, মূলতঃ কাৰিকৰী দিশবোৰহে পৰ্যালোচনা কৰিছিল। ১৯৫৬ চনৰ ১৮ অক্টোবৰত জৱাহৰলাল নেহেৰুৱে অসম ভ্ৰমণলৈ আহোঁতে বহু শ মানুহে তেল শোধনাগাৰৰ দাবীত বিভিন্ন শ্লোগান আৰু ফেষ্টুনেৰে বিৰোধ প্ৰদৰ্শন কৰে। একচন কমিটিৰ এটা প্ৰতিনিধি দলে প্ৰধানমন্ত্ৰীগৰাকীক সাক্ষাৎ কৰি কয় যে বিশেষজ্ঞ কমিটিয়ে অসমত শোধনাগাৰ স্থাপনৰ বিষয়টো চোৱাচিতা কৰিব লাগে আৰু এই সংক্ৰান্তত উদ্ভৱ হোৱা সমস্যাবোৰ কেনেকৈ মোকাবিলা কৰিব পাৰি, তাৰ উপায় বিচাৰিব লাগে।
ৰ'জাৰ ফেডেৰাৰ
১৯৯৩-১৯৯৮
কনিষ্ঠ (জুনিয়ৰ) খেলুৱৈ হিচাপে ফেডেৰাৰৰ প্ৰথমটো উল্লেখযোগ্য সফলতা আছিল ১৯৯৮ চনৰ উইম্বলডনৰ একক আৰু দ্বৈত দুয়োটা শাখাতে খিতাপ অৰ্জন। একক ফাইনেলত তেওঁৰ প্ৰতিদ্বন্দ্বী আছিল ইৰেক্লি লাবাদজে। দ্বৈত শাখাত ফেডেৰাৰ আৰু অলিভিয়াৰ ৰ'কাচ যুটীয়ে মাইকেল লোড্ৰা আৰু এণ্ডি ৰেমৰ যুটীক পৰাস্ত কৰিছিল। ইয়াৰ উপৰিও সেই বৰ্ষতে ফেডেৰাৰ ইউ এচ অপেন জুনিয়ৰৰ ফাইনেলত অৱতীৰ্ণ হয় যদিও ডেভিড নলবাণ্ডিয়ানৰ হাতত পৰাজিত হয়। তেওঁ গুইলাৰ্ম' ক'ৰিয়াক পৰাজিত কৰি সন্মানীয় অ'ৰেঞ্জ বওল খিতাপ হস্তগত কৰাকে ধৰি নিজৰ কেৰিয়াৰত চাৰিটা আইটিএফ জুনিয়ৰ একক টুৰ্ণামেণ্টৰ খিতাপ জয় কৰে। ১৯৯৮ চনৰ অন্তত ফেডেৰাৰে বিশ্বৰ জুনিয়ৰ ৰেংকিংত প্ৰথম স্থান লাভ কৰে। ইয়াৰ লগতে তেওঁ আইটিএফ জুনিয়ৰ ৱৰ্ল্ড চেম্পিয়নৰ সন্মানো লাভ কৰে। ১৯৯৮ চনতেই তেওঁ ৰেড' অপেনত বৃত্তিগত খেলুৱৈ হিচাপে প্ৰথমখন খেল খেলে যদিও লুকাছ আৰ্ণল্ড কেৰৰ হাতত পৰাজয় বৰণ কৰে।
অসম শোধনাগাৰ আন্দোলন
ঘটনাপ্ৰবাহ
১৯৫৭ চনৰ জুনত অসমৰ দাবীক উপেক্ষা কৰি ভাৰত চৰকাৰে বাৰাউনিত তেল শোধনাগাৰ স্থাপনৰ সিদ্ধান্ত লয়; যাৰ ফলস্বৰূপে অসমত ক্ষোভৰ বিষ্ফোৰণ ঘটে। ১৭ জুনত দল-মত নিৰ্বিশেষে অসম বিধান সভাৰ সকলো সদস্য ওলাই আহে। তেওঁলোকে মত ৰাখে যে অসমত পেট্ৰোলিয়াম ভিত্তিক উদ্যোগ, ৰেল পৰিবহণৰ উন্নয়ন আৰু নিয়োগ সৃষ্টিৰ বাবে অসমত শোধনাগাৰ স্থাপন অতিকৈ আৱশ্যক। বাতৰি কাকত, আলোচনীবোৰেও এই সংক্ৰান্তত নিৰন্তৰ প্ৰবন্ধ-পাতি আৰু ৰাইজৰ চিঠি প্ৰকাশ কৰিবলৈ ল’লে। ২৮ আৰু ২৯ জুনত হৰেশ্বৰ গোস্বামীৰ সভাপতিত্বত শোধনাগাৰ একচন কমিটিৰ সন্মিলন অনুষ্ঠিত হয়, য’ত অসমৰ সকলো জিলাৰ প্ৰতিনিধি উপস্থিত থাকে। কেন্দ্ৰীয় চৰকাৰক তীব্ৰ সমালোচনা কৰি সন্মিলনে প্ৰতিবাদী কাৰ্যসূচীৰ ঘোষণা কৰে।
ৰ'জাৰ ফেডেৰাৰ
১৯৯৮-২০০২: বৃত্তিগত টেনিছ কেৰিয়াৰৰ প্ৰাথমিক কাল
১৯৯৯ চনৰ ২০ ছেপ্টেম্বৰত ফেডেৰাৰে পোন প্ৰথমবাৰৰ বাবে প্ৰথম এশগৰাকী খেলুৱৈৰ তালিকাত অন্তৰ্ভুক্তি লাভ কৰে। সেই বছৰ মাৰ্চিলি অপেনত তেওঁ ১৯৯৮ চনৰ ফ্ৰেন্স অপেনৰ চূড়ান্ত বিজয়ী স্পেইনৰ কাৰ্ল'ছ ম'য়াক পৰাজিত কৰি অঘটন ঘটাইছিল। ২০০০ চনত তেওঁ প্ৰথমবাৰৰ বাবে মাৰ্চিলি অপেনৰ ফাইনেলত প্ৰৱেশ কৰে যদিও ছুইজাৰলেণ্ডৰেই খেলুৱৈ মাৰ্ক ৰ'জেটৰ হাতত পৰাস্ত হয়। সেই সময়ৰ বিশ্বৰ শীৰ্ষতম স্থানৰ মহিলা খেলুৱৈ মাৰ্টিনা হিংগিজৰ সৈতে ফেডেৰাৰে ২০০১ চনৰ হ'পমেন কাপ জয় কৰে।  তেওঁলোকৰ যুটীটোৱে ফাইনেলত যুক্তৰাষ্ট্ৰৰ মণিকা চেলেছ আএউ জন-মাইকেল গেম্বিল যুটীক হৰুৱায়। ফেডেৰাৰে কয় যে হিংগিজৰ সৈতে হোৱা তেওঁৰ অভিজ্ঞতাই নিশ্চিতভাৱে তেওঁক আজিৰ খুলুৱৈজনৰ ৰূপত গঢ় লৈ উঠাত সহায় কৰিছিল।
অসম শোধনাগাৰ আন্দোলন
ফলাফল
অসমৰ ৰাইজৰ দাবীৰ ওচৰত সৈমান হৈ ভাৰত চৰকাৰে অসম আৰু বাৰাউনিত শোধনাগাৰ স্থাপনৰ সম্ভাৱনীয়া সম্পৰ্কে অধ্যয়ন কৰাৰ অৰ্থে সুকীয়া আঁচনি তৈয়াৰ কৰে। দ্য আমেৰিকান ফষ্টাৰ হুইলাৰ কোম্পানীক এই সংক্ৰান্তত পৰিকল্পনা আয়োগক পৰামৰ্শ দিয়াৰ বাবে দায়িত্ব দিয়া হ’ল। শেষত চৰকাৰে ইণ্ডিয়ান অইল কৰ্পোৰেচনৰ অধীনত নুনমাটিত (গুৱাহাটী) আৰু বাৰাউনিত দুটাকৈ ১ মিলিয়ন মেট্ৰিক টন ক্ষমতাৰ ৰাজহুৱা খণ্ডৰ শোধনাগাৰ স্থাপনৰ সিদ্ধান্ত লয়। ১৯৬২ চনৰ পৰা গুৱাহাটী শোধনাগাৰৰ উৎপাদন আৰম্ভ হয়। শোধনাগাৰটো তদানিন্তন ভাৰতৰ প্ৰধানমন্ত্ৰী জৱাহৰলাল নেহৰুৱে উদ্বোধন কৰিছিল।
ৰ'জাৰ ফেডেৰাৰ
১৯৯৮-২০০২: বৃত্তিগত টেনিছ কেৰিয়াৰৰ প্ৰাথমিক কাল
তেওঁৰ প্ৰথমটো একক খিতাপ আছিল ২০০১ চনৰ মিলান ইনডোৰ য'ত তেওঁ জুলিয়েন বউটাৰক পৰাজিত কৰে। ইয়াৰ আগতে ১৯৯৯ চনত নিজৰ ১৮ সংখ্যক জন্মদিনৰ দিনাই ফেডেৰাৰে চেলেঞ্জাৰ ট্যুৰত সতীৰ্থ ডাচ্চ খেলুৱৈ চাণ্ডেৰ গ্ৰ'য়েনৰ সৈতে প্ৰথমটো যুটীয়া খিতাপ হস্তগত কৰিছিল। ২০০১ চনত তেওঁ প্ৰথমবাৰৰ বাবে ফ্ৰেন্স অপেনৰ জৰিয়তে কোনো গ্ৰেণ্ড শ্লামৰ কোৱাৰ্টাৰ ফাইনেলত প্ৰৱেশ কৰে। এই খেলখনত বিশ্বৰ প্ৰাক্তন দ্বিতীয় স্থানৰ খেলুৱৈ এলেক্স কৰ্টেজাৰ হাতত পৰাজয় বৰণ কৰিলেও তেওঁৰ গোলকীয় ৰেংকিং ১৫লৈ উন্নীত হয়।
অসম শোধনাগাৰ আন্দোলন
তথ্য সংগ্ৰহ
শ্ৰেণী:আন্দোলন শ্ৰেণী:স্বাধীনোত্তৰ অসম শ্ৰেণী:অসমৰ ৰাজনীতি
ৰ'জাৰ ফেডেৰাৰ
১৯৯৮-২০০২: বৃত্তিগত টেনিছ কেৰিয়াৰৰ প্ৰাথমিক কাল
২০০২ চনৰ মিয়ামি মাষ্টাৰছ ইভেণ্টেই হৈছে ফেডেৰাৰ প্ৰৱেশ কৰা প্ৰথমখন মাষ্টাৰ্ছ স্তৰৰ ফাইনেল। এই খেলখনত তেওঁ হাৰ্ড কোৰ্টত বিশ্বৰ প্ৰাক্তন শীৰ্ষতম স্থানৰ খেলুৱৈ এণ্ড্ৰি আগাছীৰ হাতত পৰাস্ত হয়। ২০০২ চনত হেমবাৰ্গ মাষ্টাৰ্চৰ ক্লে কোৰ্টত মাৰাট ছাফিনৰ বিপক্ষে খেলি ফেডেৰাৰে কেৰিয়াৰৰ প্ৰথমটো মাষ্টাৰ্চ শৃংখলাৰ খিতাপ জয় কৰে। ইয়াৰ লগে লগে তেওঁ গোলকীয় ৰেংকিংত শীৰ্ষ দহজনৰ ভিতৰত স্থান পায়। ১৯৯৮-২০০২ চনৰ ভিতৰত তেওঁ দহখন একক ফাইনেলত অংশ লয় আৰু চাৰিটা খিতাপ অৰ্জন কৰে।  ইয়াৰ লগতে দ্বৈত শাখাত তেওঁ ছখনকৈ ফাইনেলত অৱতীৰ্ণ হয়। ২০০১ চনৰ ত্ৰয়োদশ স্থানৰ বিপৰীতে ২০০২ চনত তেওঁ বিশ্বৰ শীৰ্ষ দহগৰাকী খেলুৱৈৰ তালিকাত অন্তৰ্ভুক্ত হৈ পিছলৈ ষষ্ঠ স্থান পায়গৈ।
২০০৩: উইম্বলডনত প্ৰৱেশ
২০০৩ চনত ফেডেৰাৰে উইম্বলডনত ছেমিফাইনেলত এণ্ডি মাৰে আৰু ফাইনেলত মাৰ্ক ফিলিপ'চিছৰ বিৰুদ্ধে বিজয় সাব্যস্ত কৰি কেৰিয়াৰৰ প্ৰথমটো গ্ৰেণ্ড শ্লাম নিজৰ হাতলৈ আনে। সেই বছৰৰে আগষ্ট মাহত তেওঁ এণ্ড্ৰি আগাছীক অতিক্ৰমি ৰেংকিংৰ শীৰ্ষস্থান দখল কৰাৰ সুযোগ পায় যদিও মণ্ট্ৰিলৰ ফাইনেলত ৰ'ডিকৰ বিৰুদ্ধে টাইব্ৰেকাৰত পৰাজয় বৰণ কৰি আগাছীতকৈ ১২০ পইণ্ট পিছ পৰি ৰয়। পূৰ্বতে চিনচিনাটি আৰু ইউ এছ অপেনত ডেভিড নলবাণ্ডিয়ানৰ বিপক্ষে হোৱা পৰাজয়েও পইণ্ট হ্ৰাসত অৰিহণা যোগায়।
মেক্স মিৰ্নিৰ সৈতে যুটী বান্ধি ফেডেৰাৰে লাভ কৰা একমাত্ৰ দ্বৈত মাষ্টাৰছ খিতাপ হৈয়ে মিয়ামি মাষ্টাৰ্ছ। ইয়াৰ উপৰিও ক্লে কোৰ্ট শাখাত ৰোমৰ মাষ্টাৰ্ছ শৃংখলাত তেওঁ ফাইনেলত প্ৰৱেশ কৰে যদিও পৰাজিত হয়। সেই বৰ্ষত তেওঁ এটিপি ট্যুৰৰ নখন ফাইনেল খেলে আৰু ডুবাও তথা ভিয়েনাৰ ৫০০ শৃংখলাকে ধৰি ইয়াৰে সাতখনত বিজয়ী হয়। বছৰটোৰ শেষলৈ চেম্পিয়নশ্বীপ মেটচত এণ্ড্ৰি আগাছীৰ বিৰুদ্ধে জয়লাভ কৰি ফেডেৰাৰে তেওঁৰ স্থান অৱনমিত কৰে আৰু নিজে এণ্ডি ৰ'ডিকতকৈ মাত্ৰ ১৬০ পইণ্ট পিছপৰি থাকি ৰেংকিংৰ দ্বিতীয় স্থানত অধিষ্ঠিত হয়।
২০০৪: আধিপত্য প্ৰতিষ্ঠা
মেটছ উইলেণ্ডাৰৰ (১৯৮৮) পিছত ২০০৪ চনত ফেডেৰাৰ তিনিটাকৈ গ্ৰেণ্ড শ্লাম জয় কৰা প্ৰথমজন খেলুৱৈৰূপে পৰিগণিত হয়। অষ্ট্ৰেলিয়ান অপেনত মাৰাট ছাফিনক পৰাজিত কৰি তেওঁ প্ৰথমবাৰলৈ বিশ্বৰ ৰেংকিংৰ শীৰ্ষস্থানত অধিষ্ঠিত হয়। ইয়াৰ পিছতেই তেওঁ এণ্ডি ৰ'ডিকক হৰুৱাই উইম্বলডবৰ খিতাপ হস্তগত কৰে। ইয়াৰ লগতে ২০০১ চনৰ চেম্পিয়ন লেটন হেৱিটক পৰাজিত কৰি তেওঁ ইউ এছ অপেনৰ খিতাপো জয় কৰে।
সেই বছৰ ফেডেৰাৰে তিনিখন এটিপি মাষ্টাৰ্ছ ক্ৰমে হেমবাৰ্গ (ক্লে), ইণ্ডিয়ান ৱেলছ আৰু কানাডাৰ (হাৰ্ড) খিতাপো দখল কৰে। ডুবাইৰ এটিপি ৫০০ শৃংখলাৰ লগতে তেওঁ দ্বিতীয়বাৰলৈ বৰ্ষান্ত চেম্পিয়নশ্বিপছ জয় কৰে। ছুইচ অপেনত বিজয় সাব্যস্ত কৰি ফেডেৰাৰে প্ৰথমবাৰলৈ গৃহভূমিত প্ৰথমখন টুৰ্ণামেণ্ট জয়ৰ সোৱাদ লাভ কৰে। তেওঁ লাভ কৰা ১১টা খিতাপৰ সফলতা দুটা দশকৰ ভিতৰতে কোনো খেলুৱৈৰ সৰ্বশ্ৰেষ্ঠ প্ৰদৰ্শন। ইয়াৰ লগতে ৭৪খন মেটচৰ জয় আৰু মাত্ৰ ৬খন মেটচৰ পৰাজয়েৰে তেওঁ ১৯৮৬ চনত আইভান লেণ্ডলৰ অভিলেখ স্পৰ্শ কৰে।
২০০৫: সমূহীয়া আধিপত্য
২০০৫ চনত ফেডেৰাৰ মাৰাট ছাফিন আৰু ৰাফেল নাডালৰ হাতত পৰাজিত হৈ যথাক্ৰমে অষ্ট্ৰেলোয়ান অপেন আৰু ফ্ৰেন্স অপেনৰ ফাইনেলত প্ৰৱেশ কৰাত ব্যৰ্থ হয়। অৱশ্যে গ্ৰাছ কোৰ্ট অৰ্থাৎ উইম্বলডনত পুনৰবাৰ তেওঁ এণ্ডি ৰ'ডিকক হৰুৱাই খিতাপ দখল কৰে। ইউ এছ অপেনতো তেওঁ এণ্ড্ৰি আগাছীক পৰাজিত কৰে। এই খেলখন আছিল এণ্ড্ৰি আগাছীৰ কেৰিয়াৰৰ অন্তিমখন মুখ্য ফাইনেল খেল।
২০০৪ চনৰ দৰেই ২০০৫ চনতো ১১টা একক খিতাপ দখল কৰে। গোটেই বছৰটোত তেওঁ ৮১খন মেটচত জয়লাভ কৰে যি পিট ছাম্প্ৰাচৰ ১৯৯৩ চনৰ অভিলেখৰ সমান। মাত্ৰ চাৰিখন মেটচৰ পৰাজয়েৰে তেওঁৰ জয়লাভৰ শতাংশ (৯৫.২%) মুক্ত কালৰ (অপেন এৰা) তৃতীয় শ্ৰেষ্ঠ।
২০০৬: শ্ৰেষ্ঠতম প্ৰদৰ্শন
২০০৬ বৰ্ষটো পৰিসংখ্যাৰ দিশৰ পৰা ফেডেৰাৰৰ কেৰিয়াৰৰ শ্ৰেষ্ঠ বৰ্ষ। ২০১১ চনৰ নৱেম্বৰৰ, টেনিছ ডট কমৰ সম্পাদকীয় লেখকগৰাকীয়ে ফেডেৰাৰৰ ২০০৬ বৰ্ষৰ প্ৰদৰ্শনক ৰ'ড লেভাৰৰ ১৯৬৯ চনৰ প্ৰদৰ্শনৰ পিছতেই, অৰ্থাৎ দ্বিতীয় স্থান দিয়ে।
সেইবছৰ তেওঁ‌ মুঠ ১২টা একক খিতাপ অৰ্জন কৰাৰ লগতে ৯৭খন মেটচৰ ৯২ খনত জয়লাভেৰে আইভান লেণ্ডলৰ (১৯৮২) সৰ্বাধিক মেটচ জয়ৰ অভিলেখ গঢ়ে। বছৰটোত তেওঁ ভাগ লোৱা ১৭খন টুৰ্ণামেণ্টৰ ১৬ খনতেই তেওঁ ফাইনেল পৰ্যায়ত প্ৰৱেশ কৰিছিল।
উক্ত বছৰটোত ফেডেৰাৰে তিনিটা গ্ৰেণ্ড শ্লাম জয় কৰে আৰু কেৱল ফ্ৰেন্স অপেনৰ ফাইনেলত নাডালৰ হাতত পৰাজিত হয়। এয়া কোনো গ্ৰেণ্ড শ্লামত দুয়োগৰাকী খেলুৱৈৰ প্ৰথম মুখামুখি আছিল। ১৯৬৯ চনৰ ৰ'ড লেভাৰৰ অভিলেখৰ পিছত তেৱেঁ‌ই আছিল চাৰিওখন গ্ৰেণ্ড শ্লামৰে ফাইনেলত প্ৰৱেশ কৰা খেলুৱৈ। ফেডেৰাৰে উইম্বলডনত নাডালক, অষ্ট্ৰেলিয়ান অপেনত মাৰ্ক'ছ বেঘডেটিছক আৰু ইউ এছ অপেনত ২০০৩ চনৰ চেম্পিয়ন ৰ'ডিকক পৰাজিত কৰে। ইয়াৰ উপৰিও তেওঁ ছখন মাষ্টাৰ্ছৰ ফাইনেল পায়গৈ। ইয়াৰে হাৰ্ড কোৰ্টৰ চাৰিখনত তেওঁ জয়লাভ কৰাৰ বিপৰীতে ক্লে কোৰ্টৰ দুখন ফাইনেলত নাডালৰ হাতত পৰাজিত হয়।
তেওঁ টকিঅ'ত এটিপি ৫০০ শৃংখলাৰ খিতাপ নিজৰ হাতলৈ অনাৰ লগতে বৰ্ষান্ত চেম্পিয়নশ্বিপছত তৃতীয়বাৰলৈ বিজয়ী হয় আৰু বিশ্বৰ প্ৰথম স্থানৰ খেলুৱৈ হিচাপে নিজৰ স্থান অটুট ৰাখে। ২০০৬ চনত ফেডেৰাৰ দুগৰাকী খেলুৱৈৰ হাততহে পৰাস্ত হয়: ফাইনেলত নাডালৰ হাতত চাৰিবাৰ আৰু চিনচিনাটি মাষ্টাৰ্ছৰ দ্বিতীয় ৰাউণ্ডত উনৈছ বছৰীয়া এণ্ডি মাৰেৰ হাতত এবাৰ। ফেডেৰাৰে সেইবছৰ ২৯খন মেটচ একেলেথাৰিয়ে জিকে আৰু ফ্ৰেন্স অপেনৰ পিছত মুঠ ৪৯খন মেটচৰ ৪৮খনতে বিজয় সাব্যস্ত কৰে।
বছৰটোৰ শেষলৈ গৃহভূমি বেচেলত তেওঁ ছুইচ ইনডোৰছ টুৰ্ণামেণ্টৰ খিতাপো প্ৰথমবাৰলৈ জয় কৰে। ইয়াৰ আগতে ২০০০ আৰু ২০০১ চনত তেওঁ ৰাণাৰ আপতে সন্তুষ্ট থাকিবলগীয়া হৈছিল।
অলিম্পিক
২০০৪ চনৰ এথেন্স অলিম্পিকত ফেডেৰাৰ ওঠৰ বছৰীয়া টমাছ বাৰ্ডিকৰ হাতত পৰাজিত হৈ একক শাখাৰ দ্বিতীয় ৰাউণ্ডৰ পৰাই বিদায় লয়। দ্বৈত শাখাতো দ্বিতীয় ৰাউণ্ডতে তেওঁ সেইবাৰৰ অভিযান সিমানতে সমাপ্ত কৰিবলগীয়া হয়।
২০০৮ চনৰ বেইজিং অলিম্পিকত জেমছ ব্লকৰ হাতত ফেডেৰাৰ কোৱাৰ্টাৰ ফাইনেলত পৰাস্ত হয়। অৱশ্যে দ্বৈত শাখাত ষ্টান ৱাৱৰিংকাৰ সৈতে যুটী বান্ধি ছুইডেনৰ ছাইমন এচপেলিন আৰু থ'মাছ জ'হানচন যুটীক পৰাজিত কৰি স্বৰ্ণপদক অৰ্জন কৰে। এথেন্স আৰু বেইজিং উভয়ৰে উদ্বোধনী অনুষ্ঠানত ফেডেৰাৰে ছুইজাৰলেণ্ডৰ পতাকা বহন কৰিছিল।
২০১২ চনৰ লণ্ডন অলিম্পিকৰ ফাইনেলত এণ্ডি মাৰেৰ হাতত পৰাজিত হৈ তেওঁ অলিম্পিক কেৰিয়াৰৰ প্ৰথমটো ৰূপৰ পদক অৰ্জন কৰে। অৱশ্যে দ্বৈত শাখাতো ফেডেৰাৰ-ৱাৱৰিংকা যুটী দ্বিতীয় ৰাউণ্ডতে প্ৰতিযোগিতাৰ পৰা বাহিৰ হ'ব লগাত পৰে।
আঁ‌ঠুৰ আঘাতৰ বাবে খেলুৱৈগৰাকীয়ে ২০১৬ চনৰ ৰিঅ' অলিম্পিকত ভাগ লোৱাৰ পৰা বিৰত থাকে।
ডেভিচ কাপ
১৯৯৯ চনৰ ডেভিচ কাপত ১৭ বছৰ বয়সত ফেডেৰাৰে প্ৰথমবাৰৰ বাবে ছুইজাৰলেণ্ডৰ হৈ ইটালীৰ বিৰুদ্ধে প্ৰথম ৰাউণ্ডত খেলিবলৈ লয়। প্ৰথম মেটচত তেওঁ ডেভিড ছেংগুইনেটিক চাৰিটা ৰাউণ্ডৰ অন্তত পৰাজিত কৰে। কোৱাৰ্টাৰ ফাইনেলত তেওঁ বেলজিয়ামৰ খ্ৰীষ্ট'ফি ভান গাৰ্ছেৰ হাতত পৰাজয়বৰণ কৰে। ফলস্বৰূপৱ ছুইজাৰলেণ্ড দল ৩-২ পইণ্টত পৰাজিত হয়। পিছৰ বছৰ ল'ৰেঞ্জ' মাণ্টাৰ সৈতে ফেডেৰাৰে দ্বৈত শাখাত অগ্ৰগতি লাভ কৰে যদিও একক শাখাত দুয়োখন মেটচতে পৰাজিত হয়। অৱশ্যে এই পৰাজয়ৰ বাবে হোৱা পে'অফত বেলাৰুছৰ বিপক্ষে একক আৰু দ্বৈত দুয়ো শাকাতে জয়েৰে নিজ দেশক ৫-০ পইণ্টত জয়ী হোৱাৰ অওৱাদ দিয়ে।
২০০৩ চনত নেডাৰলেণ্ড আৰু ফ্ৰান্সৰ বিপক্ষে ৫খন মেটচত জয়লাভ কৰি ছুইচ ফলটো অষ্ট্ৰেলিয়া দলৰ বিপক্ষে খেলিবলৈ মেলব'ৰ্ন পায়গৈ। ইয়াত তেওঁ মাৰ্ক ফিলিপ'চিছক পৰাজিত কৰে যদিও দ্বৈত শাখাৰ বিপৰ্যয়ৰ বাবে ছুইচ দলটো ২-১ পইণ্টত পিছ পৰি থাকে। ইয়াৰ পিছতেই তেওঁ লেটন হেৱিটক পৰাভূত কৰি সমতা স্থাপন কৰে। অৱশ্যে পিছলৈ অষ্ট্ৰেলিয়াই ডেভিচ কাপ হস্তগত কৰে। ডেভিচ কাপৰ পৰা ধ্যান আঁ‌তৰাই খেলুৱৈগৰাকীয়ে ব্যক্তিগত কেৰিয়াৰত অধিক গুৰুত্ব আৰোপ কৰিৱলৈ লয় আৰু মাজে মাজে কেৱল দলীয় পে'অফ মেটচসমূহত যোগদান কৰি শীৰ্ষ বাছনিত ছুইজাৰলেণ্ডৰ ৰেংকিং অক্ষত ৰাখে।
ষ্টান ৱাৱৰিংকাৰ উত্থানৰ লগে লগে ফেডেৰাৰে তেওঁৰ সৈতে যুটী বান্ধি খেলিবলৈ লয় আৰু ছুইচ দলটো ২০১৪ চনৰ ডেভিচ কাপৰ ফাইনেলত প্ৰৱেশ কৰে। পিঠিৰ আঘাতত ভুগি থকা স্বত্বেও ফেডেৰাৰে খেলা অব্যাহত ৰাখে আৰু ছুইজাৰলেণ্ডে সেই বছৰৰ ডেভিচ কাপ হস্তগত কৰে।
ডেভিচ কাপত ছুইজাৰলেণ্ডৰ বাবে ফেডেৰাৰে কেইবাটাও অভিলেলহ গঢ়ে।
হ'পমেন কাপ
ছুইজাৰলেণ্ডক প্ৰতিনিধিত্ব কৰি মাৰ্টিনা হিংগিজৰ সৈতে যুটী বান্ধি ফেডেৰাৰে ২০০১ চনৰ হ'পমেম কাপৰ খিতাপ দখল কৰে। তেওঁলোকে আমেৰিকাৰ মনিকা চেলেছ আৰু জন-মাইকেল গেম্বিলক ফাইনেলত পৰাভূত কৰে। পৰৱৰ্তী বছৰটোত তেওঁ বৰ্তমানৰ সহধৰ্মিণী মিৰকা ভেৱৰিনেকৰ সৈতে যুটীয়াভাৱে খেলে যদিও ৰাউণ্ড ৰবিন পৰ্যায়ত পৰাস্ত হয়।
২০১৭ চনত বেলিণ্ডা বেনচিকৰ সৈতে যুটী বান্ধি খেলে যদিও ফাইনেলত প্ৰৱেশ কৰাত ব্যৰ্থ হয়।
২০১৮ চনত পুনৰবাৰ বেনচিক-ফেডেৰাৰ যুটী হ'পমেন কাপৰ যুঁজত অৱতীৰ্ণ হয় আৰু খিতাপ দখল কৰে। ফাইনেলত তেওঁলোকে জাৰ্মানীৰ আলেকজেণ্ডাৰ জেভেৰেভ আৰু এঞ্জেলিক কাৰ্বাৰক ২-১-ত পৰাস্ত কৰে।
২০১৯ চনতো ফেডেৰাৰ-বেনচিক যুটীয়ে পুনৰবাৰ জেভেৰেভ আৰু কাৰ্বাৰক পৰাজিত কৰি হ'পমেন কাপৰ খিতাপ অৰ্জন কৰে।
তিনিবাৰকৈ হ'পমেন কাপ জয় কৰা ফেডেৰাৰেই একমাত্ৰ ব্যক্তি।
লেভাৰ কাপ
২০১৮ চনতো ফেডেৰাৰৰ নেতৃত্বত ইউৰোপে বাকী বিশ্বৰ বিপক্ষে ১৩-৮ পইণ্টত জয়ী হয়। ফেডেৰাৰে নিক কিৰ্জিয়ছ আৰুজন ইছনাৰৰ বিৰুদ্ধে একেক মেটচসমূহত জয়ী হয় যদিও দ্বৈত মেটচকেইখনত তেওঁ পৰাজয় বৰণ কৰে।
২০১৯ চনত লেভাৰ কাপ জেনেভাত অনুষ্ঠিত হয় আৰু একেৰাহে তৃতীয়বাৰৰ বাবে ইউৰোপ ১১-১৩ পইণ্টত বিজয়ী হয়।
স্প'নছৰ আৰু এণ্ড'ৰ্ছমেণ্ট
২০২০ চনৰ মে' মাহত ফেডেৰাৰ ফৰ্বছ আলোচনীৰ বিশ্বৰ সৰ্বাধিক উপাৰ্জনকাৰী এথলীটৰ তালিকাত স্থান পোৱা প্ৰথমগৰাকী টেনিছ খেলুৱৈৰূপে পৰিগণিত হয়। জাপানৰ বস্ত্ৰ কোম্পানী ইউনিকল', চুইছ কোম্পানী নেচনেল চুইজে, ক্ৰেডিট ছুইজে, ৰ'লেক্স, লিণ্ট, ছানৰাইজ আৰু জুৰা ইলেক্ট্ৰএপাৰেটৰ পৰা তেওঁ এণ্ডৰ্চমেণ্ট বা ব্যৱসায়িক চুক্তি লাভ কৰিছে। এক বাতৰি অনুযায়ী ইউনিকল'ই ১০ বছৰৰ বাবে ফেডেৰাৰৰ সৈতে প্ৰায় ৩০০ মিলিয়ন ডলাৰৰ চুক্তি কৰিছে। ২০১০ চনত তেওঁ মাৰ্চিডিচ-বেঞ্জ চীনৰ সৈতে থকা তেওঁৰ চুক্তি গোলকীয় সহযোগিতালৈ সম্প্ৰসাৰণ কৰে। তেওঁৰ অন্যান্য পৃষ্ঠপোষকৰ ভিতৰত জিলেট, উইলছন, বেৰিলা আৰু ময়েট এণ্ড চেণ্ডনো আছে।  পূৰ্বতে তেওঁ নাইক, নেটজেটছ, এমি এজি, আৰু ম'ৰিছ লেক্ৰ'ইক্সৰ ব্ৰেণ্ড এম্বেছাডৰ আছিল।
তথ্য সংগ্ৰহ
শ্ৰেণী:ছুইজাৰলেণ্ডৰ ব্যক্তি শ্ৰেণী:টেনিছ খেলুৱৈ
ধুবুৰী
ধুবুৰী (ইং: Dhubri, Pron: ˈdʊbri) হ'ল ধুবুৰী জিলাৰ সদৰ ঠাই। ই ব্ৰহ্মপুত্ৰ আৰু গদাধৰ নৈৰ পাৰত অৱস্থিত এখন বুৰঞ্জী প্ৰসিদ্ধ নগৰ। ১৮৮৩ চনত নগৰ খনক পৌৰসভাৰ অন্তৰ্ভুক্ত কৰা হয়। ৰাজ্যৰ ৰাজধানী দিশপুৰৰ পৰা নগৰখনলৈ দুৰত্ব ২৮০ কি.মি.(১৭৪ মাইল)।
বাহ্যিক সংযোগ
শ্ৰেণী:ধুবুৰী জিলা শ্ৰেণী:অসমৰ নগৰ-মহানগৰ
ভাৰতীয় উপমহাদেশ
ভাৰতীয় উপমহাদেশ (Indian subcontinent) হৈছে এছিয়া মহাদেশৰ দক্ষিণৰ এক উপদ্বীপ অঞ্চল। এই অঞ্চলটোৰ অধিকাংশই ভাৰতীয় ভূত্বকীয় ফলকত অৱস্থিত আৰু এয়া উত্তৰে হিমালয় পৰ্বতমালাৰ পৰা দক্ষিণে ভাৰত মহাসাগৰলৈ বিস্তৃত্ব। ভূতাত্ত্বিকভাবে, ভাৰতীয় উপমহাদেশটি হৈছে প্ৰায় ৫.৫ কোটি বছৰ পূৰ্বে গণ্ডৱানাৰ পৰা পৃথক হৈ ইউৰেছিয়ান ফলকৰ সৈতে লগ হোৱা স্থলভাগৰ সৈতে সম্পৰ্কিত থকা অঞ্চল। ভৌগোলিকভাবে, ভাৰতীয় উপমহাদেশ হৈছে উত্তৰে হিমালয় পৰ্বতমালা, পশ্চিমে হিন্দু কুশ পৰ্বতমালা আৰু পূবে আৰাকান পৰ্বতমালাৰে আৱৰি থকা দক্ষিণ-মধ্য এছিয়াৰ উপদ্বীপ অঞ্চল। ৰাজনৈতিকভাবে, ভাৰতীয় উপমহাদেশত নেপাল, পাকিস্তান, বাংলাদেশ, ভাৰত, ভূটান, মালদ্বীপ আৰু শ্ৰীলংকা অন্তৰ্ভুক্ত।
কিছুক্ষেত্ৰত, 'ভাৰতীয় উপমহাদেশ' ভৌগোলিক শব্দটো আৰু 'দক্ষিণ এছিয়া' শব্দটো পৰস্পৰৰ প্ৰতিশব্দ হিচাপে ব্যৱহৃত হয়। পিছে দক্ষিণ এছিয়া বুলিলে সাধাৰণতে এক ৰাজনৈতিক অঞ্চলক বুজোৱা যায় য'ত ভাৰতীয় উপমহাদেশৰ দেশসমূহৰ লগতে আফগানিস্তানকো অন্তৰ্ভুক্ত কৰা হয়। এই দুয়োটা অঞ্চলৰ সংজ্ঞাত কোন-কোন দেশক অন্তৰ্ভুক্ত কৰা উচিত সেয়া এক বিতৰ্কিত বিষয়।
তথ্য সংগ্ৰহ
শ্ৰেণী:এছিয়া শ্ৰেণী:ভৌগোলিক অঞ্চল
প্ৰকাশ ৰাজ
প্ৰকাশ ৰাজ (Prakash Raj; জন্ম : ২৬ মাৰ্চ ১৯৬৫) এগৰাকী ভাৰতীয় চলচ্চিত্ৰ অভিনেতা, পৰিচালক, প্ৰযোজক, টেলিভিচন উপস্থাপক, কৰ্মী আৰু ৰাজনীতিবিদ, যিয়ে দক্ষিণ ভাৰতীয় চলচ্চিত্ৰ আৰু হিন্দী ভাষাৰ চলচ্চিত্ৰ জগতত অভিনয়ৰ বাবে পৰিচিত।
কন্নড় টেলিভিচন ইণ্ডাষ্ট্ৰি আৰু কন্নড় চলচ্চিত্ৰত কিছু বছৰ কাম কৰাৰ পিছত, তেওঁ কে. বালাচন্দ্ৰৰ 'ডিউ’ট' (১৯৯৪) ৰ জৰিয়তে তামিল চলচ্চিত্ৰত আত্মপ্ৰকাশ কৰিছিল আৰু তেতিয়াই তেওঁ তামিল চলচ্চিত্ৰ জগতত বাণিজ্যিকভাৱে সফল চলচ্চিত্ৰ তাৰকা লৈ পৰিগণিত হৈছিল। স্মৰণত তেওঁ তেওঁৰ প্ৰডাকচন কোম্পানীৰ নাম 'ডিউ’ট মুভিজ' ৰাখিছিল। প্ৰকাশে হিন্দী ভাষাৰ কেইখনমান চলচ্চিত্ৰতো কাম কৰিছিল।
মাতৃভাষা কান্নডা ভাষাৰ বাহিৰেও তামিল, তেলেগু, মালয়ালম, মাৰাঠি, হিন্দী আৰু ইংৰাজী ভাষাত তেওঁৰ সাবলীলতাই তেওঁক ভাৰতীয় চলচ্চিত্ৰৰ সৰ্বাধিক সন্ধানী অভিনেতাসকলোৰ মাজত স্থান দিছে।
তেওঁ বিভিন্ন চৰিত্ৰত অভিনয় কৰিছিল। অভিনেতা হিচাবে ১৯৯৮ চনত মণি ৰত্নমৰ 'ইৰুভাৰ'ত শ্ৰেষ্ঠ সহ অভিনেতাৰ বাবে ৰাষ্ট্ৰীয় চলচ্চিত্ৰ বঁটা লাভ কৰিছিল, ১৯৯৮ চনত কৃষ্ণ বংশী পৰিচালিত তেলেগু চলচ্চিত্ৰ 'অন্তপুৰম'ৰ বাবে ৰাষ্ট্ৰীয় চলচ্চিত্ৰ বঁটা লাভ কৰিছিল আৰু প্ৰিয়দৰ্শন পৰিচালিত তামিল চলচ্চিত্ৰ 'কাঞ্চিভৰাম'ৰ ভূমিকাত অভিনয়ৰ বাবে ২০০৭ চনত শ্ৰেষ্ঠ অভিনেতাৰ বাবে ৰাষ্ট্ৰীয় চলচ্চিত্ৰ বঁটা লাভ কৰিছিল।
ব্যক্তিগত জীৱন
প্ৰকাশ ৰাজৰ ১৯৬৫ চনৰ ২৬ মাৰ্চ তাৰিখে বাংগালুৰুত জন্ম হৈছিল তেওঁৰ পিতৃ তুলু আৰু মাতৃ কন্নড় আছিল।
তেওঁৰ ভাতৃ প্ৰসাদ ৰাজও এগৰাকী অভিনেতা। তেওঁ চেণ্ট জোচেফচ্‌ ইণ্ডিয়ান হাই স্কুলৰ পৰা স্কুল শিক্ষা শেষ কৰি তেওঁ বাংগালুৰুৰ চেণ্ট জোচেফ কলেজ অফ কমাৰ্চত পঢ়িবলৈ লয়। বিশিষ্ট তামিল চলচ্চিত্ৰ পৰিচালক কে. বালচন্দ্ৰৰ পৰামৰ্শত প্ৰকাশ ৰাজে তেওঁৰ নাম পৰিৱৰ্তন কৰি ‘ৰাজ’ কৰিছিল; যদিও তেওঁক নিজ ৰাজ্য, কৰ্ণাটকত প্ৰকাশ ৰায় বুলিয়ে অভিহিত কৰা হয়।
১৯৯৪ চনত প্ৰকাশ ৰাজ অভিনেত্ৰী ললিতা কুমাৰীৰ সৈতে বিবাহপাশত আবদ্ধ হয়। সিহঁতৰ দুজনী কন্যা, মেঘনা আৰু পূজা আৰু পুত্ৰ সন্তানটোৰ নাম সিধু। ২০০৯ চনত এই দম্পতীৰ বিবাহবিচ্ছেদ হৈছিল। তেওঁ ২০১০ চনৰ ২৪ আগষ্টত কৰিঅ’গ্ৰাফাৰ পোনী বৰ্মাক বিয়া কৰাইছিল। সিহঁতৰ সন্তানটোৰ নাম বেদান্ত।
প্ৰকাশ ৰাজ দাবি কৰিছিল যে, তেওঁ এগৰাকী নাস্তিক।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেতা শ্ৰেণী:শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:জীৱিত ব্যক্তি
দৈৱচন্দ্ৰ তালুকদাৰ
দৈৱচন্দ্ৰ তালুকদাৰ (DAIBA CHANDRA TALUKDAR) অসমীয়া সাহিত্যৰ পাঠক সমাজত এগৰাকী ঔপন্যাসিক হিচাপে সুপৰিচিত। ছাত্ৰাবস্থাৰ পৰাই সাহিত্য চৰ্চা কৰা তলুকদাৰে ঔপন্যাসৰ উপৰিও গল্প আৰু কবিতাও ৰচনা কৰিছিল। অসম ছাত্ৰ সন্মিলনৰ মুখপত্ৰ 'মিলন'ৰ প্ৰতিষ্ঠা আৰু প্ৰকাশত তেওঁ আগভাগ লৈছিল। ছাত্ৰ সন্মিলনৰ অন্য এখন মুখপত্ৰ তিনিমহীয়া 'জনমভূমি'ৰ সম্পাদক আছিল।
তথ্যসূত্ৰ
শ্ৰেণী:অসমৰ ব্যক্তি শ্ৰেণী:অসমীয়া ঔপন্যাসিক শ্ৰেণী:মৃত ব্যক্তি
কলেষ্টেৰল
কলেষ্টেৰল বা Cholesterol (প্ৰাচীন গ্ৰীকৰ chole- (পিত্ত) আৰু ষ্টেৰচ (কঠিন), লগত এলক'হলৰ বাবে -ol ৰাসায়নিক অনুসৰ্গ) এক জৈৱ অণু। ই ষ্টেৰল (বা পৰিৱৰ্তিত ষ্টেৰইড) নামৰ একপ্ৰকাৰৰ চৰ্বি। সকলো প্ৰাণী কোষে কলেষ্টেৰল উৎপন্ন কৰে আৰু ই প্ৰাণীৰ কোষ আৱৰণীৰ এক অত্যাৱশ্যকীয় উপাদান।